Мамлакатимизда жорий йилда 48 та элита уруғчилик хўжалиги ташкил этилди - Ўзбекистон Республикаси Қишлоқ хўжалиги вазирлиги\nБугун Ўзбекистон Республикаси Қишлоқ хўжалиги вазирлиги ҳузуридаги Уруғчиликни ривожлантириш марказида Вазирлар Маҳкамасининг 2019 йил 18 июндаги “Ўзбекистон Республикасида замонавий уруғчилик кластерларини ташкил этиш чора-тадбирлари тўғрисида”ги ҳамда 2019 йил 5 сентябрдаги “Ўзбекистон Республикаси Қишлоқ хўжалиги вазирлиги ҳузуридаги Уруғчиликни ривожлантириш маркази фаолиятини янада такомиллаштириш чора-тадбирлари тўғрисида”ги қарорларида белгиланган вазифалар ижросига бағишланган матбуот анжуман бўлиб ўтди.\nТадбирда марказ ва ҳудудий бошқармалар раҳбарлари, мутахассислари, ОАВ вакиллари иштирок этди.\nУруғчиликни ривожлантириш маркази директори Шодмон Намозов ташкилот фаолияти, ҳукуматнинг юқорида номлари қайд этилган қарорлари ижросини таъминлаш борасида амалга оширилаётган ишлар ҳақида маълумот берди.\n– Давлатимиз раҳбари, ҳукуматимиз томонидан соҳани ривожлантиришга алоҳида эътибор қаратиляпти. Ушбу мақсадда биргина жорий йилнинг ўзида бир қатор қарорлар қабул қилинди. Мазкур ҳужжатларда соҳа мутахассислари олдига кўплаб вазифалар юклатилди. Хусусан, соҳадаги мавжуд муаммолар, уларнинг ечими, бозор иқтисодиёти талабларидан келиб чиққан ҳолда уруғчилик соҳасини ислоҳ этиш, маҳаллий навлар уруғларини тиклаш, шунинг билан бирга, маҳаллий навлар уруғлари билан ички имкониятларни қоплашдан ташқари, хорижга экспорт қилиш вазифалари белгилаб берилди.\nҚорақалпоғистон Республикаси ва барча вилоятларда 300 гектардан унумдор, сув таъминоти яхши ерларда элита уруғчилиги хўжаликларини ташкил этиш вазифаси қўйилган. Мазкур опшириқ ижросини таъминлаш доирасида мамлакатимиз бўйича бугунги кунда 48 та элита уруғчилик хўжалиги ташкил этилди. Бундан мақсад деҳқон ва фермерларни, пахтачилик, ғаллачилик кластерларини юқори сифатли уруғлар билан таъминлашдир, – деди жумладан Ш.Намозов.\nТаъкидланишича, ҳозирда ҳар бир элита уруғчилик хўжалигида кузги буғдой кўчатзорлари ташкил этилган. Келгуси йилнинг баҳоридан бошлаб пахта, сабзавот, полиз, озуқа ва мойли экинлар уруғчилиги йўлга қўйилади. Бугунги кунда институт оригинаторлари билан ҳамкорлик шартномалари имзоланган. Улар хўжаликларга маҳаллий шароитларга мос келувчи қишлоқ хўжалиги экинларининг элита ва супер элита навларини етиштириш ва таъминлаш масалалари билан тизимли равишда шуғулланадилар.\nМарказ директорининг айтишича, ҳукуматнинг тегишли қарорига биноан 6 та вилоятда уруғчилик кластерлари ташкил этиш чора-тадбирлари кўриляпти. Жумладан, бугунги кунда уруғчилик кластерларини ташкил этиш бўйича тендер танловларини ютказиш борасида лотлар шакллантирилган. Шу асосда ғалла, мойли ва озуқа экинлари бўйича уруғчилик кластерлари яратилади.\nҚайд этиш керак, илгари марказнинг асосий фаолияти пахта ва ғалла уруғларини яратишга қаратилган бўлса, ҳозирда мева-сабзавот, озуқа ва мойли экинлар уруғчилигини ривожлантиришга алоҳида эътибор қаратиляпти. Марказнинг вилоятлардаги ҳудудий бошқармалари тасарруфидаги собиқ элита уруғчилик хўжаликлари негизида элита уруғчилиги хўжаликлари масъулияти чекланган жамиятлари фаолияти йўлга қўйилди. Уларда экинларнинг жойлаштирилиши вазирлик томонидан мувофиқлаштириб борилади ва уруғчилик маркази орқали талаб-эҳтиёждан келиб чиққан ҳолда ташкил этилади.\nУруғчиликни ривожлантириш маркази томонидан юқоридаги каби амалга оширилаётган ишлар мамлакатимизда қишлоқ хўжалиги экинлари уруғларини тайёрлаш, фойдаланиш ва экспорт қилишнинг замонавий тизимини шакллантиришга, уруғчилик соҳасида илмий ва тажриба-экспериментал тадқиқотларни олиб боришга, тармоқ корхоналарнинг илмий салоҳияти ва моддий-техника базасини мустаҳкамлаш каби муҳим вазифалар ижроси таъминланишига хизмат қилади.


Файзий Раҳмат Файзиевич\nВафот этган сана: 1988 йил\nРаҳмат Файзий (ҳақиқий исми Файзиев Раҳмат Файзиевич) — ўзбек совет ёзувчиси, кинодраматург, Ўзбекистонда хизмат кўрсатган санъат арбоби, Ўзбекистон халқ ёзувчиси, Польша Халқ Республикасида хизмат кўрсатган маданият арбоби фахрий унвонлари билан тақдирланган. “Ҳазрати Инсон” романининг муаллифи ҳамда “Сен етим эмассан” фильмининг сценарий муаллифи.\nРаҳмат Файзий 1918 йили Тошкентнинг Бешёғоч даҳасида косиб оиласида дунёга келган. У ўрта мактабни тугатиб, Тошкент темир йўллари қошидаги Фабрика-завод ўқувчилик мактабида таълимини давом эттирган ва уни ҳам тамомлаб, электромеханика техникумида таҳсил олган. 1937 йил Раҳмат Файзий “Ленин учқуни” газетасига ишга киради, бир йилдан сўнг “Ёш ленинчи” газетасида фаолият юритади. Турли даврларда “Фрунзевец” (1943), “Қизил Ўзбекистон” (1944 йилдан 1951 йилга қадар “Совет Ўзбекистони”) газеталарида ишлайди. 1951 йилдан 1954 йилгача – “Шарқ юлдузи” журнали бўлим мудири. 1957 йилдан 1959 йилга қадар “Ўзбекистон маданияти” газетаси муҳаррири.\n1962 йил Раҳмат Файзий “Ўзбекфильм” киностудиясига ишга кириб, у ерда 1965 йилга қадар сценарий-муҳаррирлик жамоасида бош муҳаррир лавозимида фаолият юритади. 1965 йилдан 1974 йилгача Раҳмат Файзий Ўзбекистон Ёзувчилар уюшмасида раис ўринбосари лавозимида ишлайди. 1972 йилдан СССР Ёзувчилар уюшмаси аъзоси. 1974 йилдан Раҳмат Файзий муаллифлик ҳуқуқини ҳимоя қилиш бўйича Бутунжаҳон ташкилотининг Ўзбекистон бўлими раҳбари лавозимини эгаллаган.\nЁзувчи 1988 йил 70 ёшида вафот этган.\nУлуғ Ватан Урушидан сўнг Раҳмат Файзий ўзининг ҳикоя ва қиссаларининг бир нечта тўпламини чоп этади — “Тўй тўёнаси”, “Чўлга баҳор келди”, “Қисса ва ҳикоялар” 1951 йил омма эътиборига тақдим этилди, “Шоҳи дарпарда” тўплами 1958 йил нашрдан чиққан.\nЭнг катта шуҳратни ёзувчига “Ҳазрати Инсон” (1969) романи олиб келган.\nЁзувчи, шунингдек, “Қайдасан, менинг Зулфиям?” бадиий фильмининг сценарий муаллифи ҳам ҳисобланади.\nЎзбекистонда хизмат кўрсатган санъат арбоби (1968)\nЎзбекистон халқ ёзувчиси (1978)\nПольша Халқ Республикасида хизмат кўрсатган маданият арбоби (1977)


Чоршанба, 07 Октябр 2015 20:40\n«...Асранди болаларингизни сизга фарзанд ҳам қилган эмас. Буларингиз оғзингиз билан айтган гапларингиздир. Аллоҳ эса ҳақни айтур ва У тўғри йўлга ҳидоят қилур...» (Аҳзоб сураси, 4).\n«Уларни ўз оталари номи билан чақиринглар. Ана шу Аллоҳнинг наздида тўғридир. Агар оталарини билмасангиз, улар сизнинг дин қардошларингиз ва дўстларингиздир. Билмасдан қилган хато нарсангиз учун сизга гуноҳ йўқ. Аммо дилдан қасд қилган бўлсангиз, Аллоҳ ўта мағфиратли ва ўта раҳмли зотдир.» (Аҳзоб сураси, 5).\nБолалар ҳақида жуда кўп ва хўб ёзишади – долзарб мавзу, бу масала ёнидан ҳеч бир она бефарқ ўтиб кета олмайди, болалар ҳақида ёзиб кўринг – аёллар аудиториясида мувоффақият қозондим деяеринг. Бироқ одат ташқари бўлган болалар ҳақида кам ёзишади, масалан асранди болалар ҳақида.\nМавзу оғир ва ёқимсиз, аммо бу мавзудан воз кечиш керак дегани эмас-ку.\nБир йилда ўн мингга яқин болани оналари туғруқхоналарда ташлар кетар экан. Ушбу манбаларда таъкидланишича, болалар шифохоналарида ота-оналари ташлаб кетган қирқ мингга яқин чақалоқлар бор экан.\nЖуда кўп болалар Совет иттифоқи ва қайта қуриш даврида туғруқхона ёки болалар уйининг ўзидан асраб олинган. Ҳозир ушбу болаларнинг ёшлари йигирмадан қирққа бориб қолди. Ишончим комилки, уларнинг ичида диндошларим ҳам бор. Балки кимдир ҳозир ушбу мақолани ўқиётгандир. Балки ўқувчиларнинг бирортаси бола асраб олиш ёки васийликка (опека) олиш ҳақида ўйлаб кўргандир ёки ниятини амалга ошириб бўлгандир.\nБолаларни асраб олиш жараёнида ушбу болаларнинг энг муҳим ва азиз нарсасини – ўзи ҳақида билиш ҳуқуқи тортиб олинган. Мен бола асраб олиш сирини назарда тутяпман, яъни бунга кўра, боланинг ҳақиқий маълумотлари сир сақланади; яна ўзлари тасодифан ҳақиқий фарзандлари эмаслигини билиб қолганлар ҳақида. Ҳатто, асранди болаларга асраб олган одамларнинг ўзлари айтган бўлса ҳам. Улар қандай қилиб ҳақиқатни билгани муҳим эмас.\nҲақиқий исм-шарифлари, туғилган жойлари, таваллуд топган кунлари ва қандай туғилганларини билмайдиган ҳамда ўзларининг ҳақиқий ота-оналари, ака-укалари ва опа-сингилларини билмайдиган асранди болалар улғайиб, вояга етиб қолди. Катталар ўзларининг ихтиёрларига кўра қарор чиқариб қўйган болалар... Кимдир ташлаб кетган, кимдир эса жойлаб қўйган, кимдир эса бошпана берган. Бироқ, бу болалар учун қилинган хайрли ишлар - уларнинг ҳақиқий ота-оналарининг исмларини яшириш учун сабаб бўла олади-ми, ахир?\nАслида шукр қилган «ношукрлар» ҳақида\nБола асраб олиш нима дегани? Бу асраб олувчи ва асраб олинган ўртасида ота-она ва фарзандларга хос бўлган ҳуқуқий муносабатларнинг ўрнатилиши. Россияда болаларни оилаларга жойлаш тури иккитадир: асраб олиш ва васийлик.\nЖамиятимизда аксар одамларнинг фикрига кўра, ўзларининг биологик (ҳақиқий) ота-оналарини излаётган болалар ношукр ҳисобланади. Жамият уларнинг ҳолатини хис қилиб кўришни истамайди, жамият улардан ўзлари ҳақида ҳақиқатни билишни истаганлари учун тавба қилишлари кераклигини талаб қилади (тавба).\nЎз томирларини излаётган, асраб олинганлар нималарни эшитмаган дейсиз: “Сен ҳеч кимга керак бўлмаганингда, сени оилага олишди, энди бу қилганинг нима?”, “Алкашлардан бошқа, кимни ҳам топа олар эдинг?”, “Ҳали шундайми, болалар уйида яшаб кўрганингда сени асраб олганларнинг қадрига етган бўлардинг!” – шунга ўхшаш гапларнинг энг машҳури, гултожи: “Туққан эмас, боққан ҳақиқий ота-она ҳисобланади”. Жамият олдиндан уни тарбия қилиб олган оилага ёмон муносабатда бўлгани учун ёки унинг яхшиликларини инкор қилиш учун асранди бола ўз қариндошларини изламоқда, деб ўзича хулоса чиқариб қўйган.\nЖамият ўзининг ҳақиқий ота-оналарини асраб олувчиларнинг розилиги билан излаётганлар ҳақида нима дейди? Бир таниш қизнинг ўлим тўшагида ётган асраб олган онаси ҳақиқий қариндошларини топишга рози бўлганини мисол қилишим мумкин. Қўлида ҳақиқий ота-оналари ҳақида маълумот излашга рухсати бўлган мазкур қиз расмий равишда ҳеч бир натижага эриша олмади. Ўзи туғилган туғруқхонада ишлайдиган оддий одамлар ёрдам беришди.\nВа ниҳоят, сен ҳақиқий ота-онангни излашга қарор қилдинг-ми, сен ҳар қандай натижага тайёр турасан. Қандай ота-она топилиши аҳамиятга эга эмас.\nЖамият сенинг тақдирингга хўжайин бўлишни истайди, эҳтимол, шундай бўлиши ҳаммага яхши бўлса керак деб ўйласа керак: сенга – оилага, оилага – болага. Бироқ жамият сендан унутиб юбориш, хотирангдан ўчириб юбориш мумкин бўлмаган нарса ҳақида талаб қилиши - адолатсизликдир. Жамият сендан ўзингни, томирларингни билиш учун қилаётган ҳаракатларингдан воз кечишга мажбур қилади. Жамият “Мана, асраб ол, сўнг улар ўзининг ҳақиқий онасини излашга тушади!”, - дея ҳайқиради. Шунга ўхшаш сўзлардан сўнг, сен ўзингни айбдор ҳисоблашни бошлайсан.\nҲақиқий ота-оналарини излашга қарши бўлганларнинг фикрича, асраб олиш ҳолати юз берганда оила бу мурувват, бола эса мурувват кўрсатилган тараф. Бироқ, қандайдир бир оила бола асраб олмоқчи бўлганида улар икки сабаб ила бу ишни амалга оширадилар: улар болага ёрдам бериш учун ёки ўзларига ёрдам қилиш учун бола асраб оладилар.\nЁлғизлик, фарзандсизликдан, баъзилар қандайдир моддий ёрдам учун ҳам бола асраб олиш учун (баъзи минтақаларда асраб олувчилар учун нафақа берилади ёки кимларгадир уй олиш учун сертификат берилади).\nКимларгадир рўзғор учун қўшимча ёрдамчи қўллар керак (бу қишлоқ жойлар учун жуда долзарб). Мен бола асраб олганларнинг болаларини қайта болалар уйига топшириб юборганлар ҳақида лом-мим демаяпман, фақат Россиядагина “иккиламчи етим” деган тушунча бор. Қайтариб берган бундан асраб олувчилар ҳақида нима ҳам дейиш мумкин? Улар кимга мурувват кўрсатишди?\nЭнг махфий сир\nАлдаб келинаётган асранди болаларнинг яшашлари нақадар оғир экани ҳақида қандайдир тасаввурга эгамисиз? Бундай бола доим унга ёлғон сўзланаётганини билиб туради.\nТуғруқхонадан асраб олинган бир қиз ота-онаси ҳақиқий эмаслиги ҳақида туш кўради, бундай шубҳага боришга ҳеч қандай сабаб йўқ эди, бироқ орадан кўп йиллар ўтгач, ҳақиқатдан ҳам у асраб олинган қиз экани маълум бўлади. Аллоҳ таоло унга ушбу йўл билан ҳақиқатни билдирган. Бу қўшнилар, янги қариндошлар ёки кўчадаги одамлардан эшитгандан кўра камроқ шикаст этказса керак. Афсуски, аксар ҳолатларда шундай ҳам бўлади, шундан сўнг боланинг дили ранжиб, хафа бўлади, хатто асраб олган оила билан алоқаси бузилиши ҳам мумкин.\nБола учун шунчалик мураккаб вазиятни инобатга олган ҳамда болани асраб олган ота-она томонидан болага манфаатли бўлади деб ўйлаётган ҳолларда ҳам ёлғон гапиришни таъқиқлаган шариат қанчалик ҳам адолатлидир! Шариат, боланинг отаси исмини ўзгартиришни, унга ўз фамилиясини беришни, уни ўзининг ҳақиқий фарзандига ҳуқуқ жиҳатидан тенг қилишни таъқиқлайди. Шариат, болани асраб олган ота-онага унинг ҳақиқий ота-онаси тўғрисида маълумот беришларини мажбурий қилиб белгилайди.\nБолалар ҳуқуқи ҳақидаги конвенцияда айтилишича, бола “ўз ота-онасини билиш ҳаққига эгадир”. Бизнинг қонунларда эса, болани асраб олиш сири ҳимоя қилинади, уни ошкор қилиш учун эса жиноий жавобгарликка тортилиши кўзда тутилган.\nУлар нега изламоқда?\nАсраб олинган болалар ҳаёлидаги тасаввурлари тўлиқ бўлиш учун ўзининг ҳақиқий ота-оналарини излашади. Томирлари ким эканини билмай қандай яшаш мумкин? Кимлигингни қаерданлигингни билмасанг - бундан оғир нима бор? “Ўзингникилар ичида - бегона бўлиб қандай яшаш мумкин?” Сени ҳали танимасдан туриб, сени ташлаб кетишга сабаб бўлган ҳолатларни билмайсан. Жуда кўп асраб олинган болалар ўзларининг ҳақиқий ота-оналари қандай кўринишга эга эканлигини узоқдан бўлса ҳам кўришни орзу қилишади. Кимдир наслий касалликларини билишни истайди.\nШариат бўйича, нега асранди бола ўзининг ҳақиқий ота-онасини билиши керак бўлган баъзи сабабларни ҳам зикр қилиб ўтаман:\n1. Жамиятимизда ҳамма нарса аралаш-қуралаш бўлиб кетган, шунинг учун ҳам бундай болалар беихтиёр ўзининг ҳақиқий акаси ё укаси ҳамда опа ёки синглиси билан турмуш қуриб қўйиши мумкин. Улар ўзларининг ҳақиқий ота-онаси, ака-укалари, опа-сингиллари ва қариндошлари ким эканлигини билишмайди. Ҳақиқатни яшириш қандай оқибатларга олиб келиши мумкин эканини Аллоҳ таолодан бошқа ҳеч ким билмайди. Яқин қариндошлар бир-бирини билмаган ҳолда никоҳдан ўтишлари мумкин. Бу жуда қўрқинчлидир ҳамда буни кейин ўзгартириб, тўғрилаш мумкин эмаслиги эса янада қўрқинчлидир.\n2. Асранди бола уни фарзандликка қабул қилганнинг меросидан ҲЕЧ НАРСА олишга ҳақли эмас. Ҳар қандай ҳолатда ҳам, у уларнинг меросидан умуман ҳеч нарса ола олмайди. Мерос фақат туғишган фарзандлар орасида бўлинади. Шундай қилиб, асранди бола олдида қуйидаги танлов қолади: ёки қонунга амал қилиш ва мероснинг ўзига тегишли қисмидан воз кечиш, ёки ҳуқуқий ҳийла ишлатиш ва уни асраб олган оила билан келишиб, ўз меросини ҳадя сифатида олиш. Асранди фарзанд ўзини асраб олган оиладан ҳадя қабул қила олади. Ота-она ўз асранди фарзандига бойлигининг 1/3 қисмидан ошмаган қисмини ҳадя қилиши мумкин.\n3. Шариатга кўра, ўз ота-онасининг меросига тўла ҳақли бўла туриб, бу ҳуқуқдан маҳрум бўлишади. Бу билан биз - бундай болалар фақат мерос олиш учун ёки қандайдир бошқа мулкка талаб қилиш учун ўзининг ҳақиқий ота-оналарини излайди демоқчи эмасмиз. Қандайдир тушунарсиз муаллақ ҳолат бор, бизга тегишли бўлмаган нарсани олишга мажбур қилишади, қонунан ўзимизга тегишли бўлган нарсани олиш эса тақиқланган.\n4. Асранди қиз ота-оналари ёки акалари олдида ўранган бўлиши керак, чунки улар маҳрам эмас. Асраб олган она ҳам асраб олган ўғли вояга етгач ўраниши лозим бўлади. Агар асраб олган она асраб олган боласини гўдаклигида эмизган бўлса бола ва бошқа оила аъзолари ўртасида сут орқали қариндошлик пайдо бўлади. Бироқ бу ҳолат жуда нодир ҳисобланиб, асосан болаларни фарзандсиз оилалар асраб олишади.\nУмумий хулоса қилиш учун шайх Муҳаммад Содиқ Муҳаммад Юсуф роҳимаҳуллоҳнинг ушбу масаладаги фикрларини келтирамиз: “Бошқа ота-она қарамоғига, «фарзандлигига» олиб, тарбия қилинган бола Ислом фиқҳида “асранди бола” дейилади. Етимни, ёки қийинчиликда қолган оиланинг боласини олиб, шариат ҳукмига мувофиқ боқиш, тарбиялаш жуда ҳам савоб иш. Лекин Қуръони каримнинг (Аҳзоб, 4–5) ҳукмига кўра, бировнинг боласини «ўз фарзандим» дейиш ҳаромдир. Бундай қилган одам гуноҳкор бўлади. Тутинган ўғил фарзанд ўрнига ўтмайди.\nКим ушбу мақолани ўқиётган бўлса, ўшаларга мурожаат қиламан: агар сиз асранди бола бўлиб, бу ҳақида билсангиз, ўзингизнинг ҳақиқий ота-оналарингиз ким эканини аниқлашга ҳаракат қилинг. Агар уларни излашингиз асраб олган оилангизга озор етказадиган бўлса, улардан яшириб изланг.\nАгар асраб олган болангиз бўлса, уларга ўз исмлари, фамилия ва оталарининг исмларини қайтаринг. Эртами ё кечми сиздан мерос бўлиб қоладиган мулкингизни олдиндан ҳал қилиб қўйинг. Болангизнинг ҳақиқий ота-оналари ҳақида бор билган маълумотларни унга айтиб қўйинг. Агар маълумотлар етарли бўлмаса, кўп вақтни ўтказмай керакли маълумотларни топиб беришга ҳаракат қилинг.\nАгар кимнидир асраб олиш эҳтиёжи бўлса васийликни расмийлаштиришга ҳаракат қилинг, бу шариатга тўғри келади. Васийликни расмийлаштириб бўлганингиздан сўнг эса, боланинг яқинлари ҳақидаги ҳақиқатларни яширманг.\nАсраб олинган болага бор ҳақиқатни айтиш - асраб олган оила бурчидир. Агар улар турли баҳоналар билан буни яширишга уринсалар, Қиёмат куни бу ҳақда албатта сўраладилар.\n2009 йили Россия давлат Думасининг оила, аёл ва бола қўмитаси раисаси Елена Мизулина асраб олиш сири – эскилик сирқити, ундан озод бўлиш шарт, деб айтган эди. Яна унинг айтишича, асраб олиш сирини ошкор қилиш учун жиноий жавобгарликка тортишни ҳам йўқ қилиш керак экан.\nҲозир кузатилаётган ва кўпчилиги катта бўлган, яъни 40-50 ёшга тўлган асраб олинган одамлар ўзларининг ҳақиқий ота-оналари ким эканини билишга ҳақлари йўқ. Ҳатто асраб олган ота-оналари ўлиб кетган бўлса ҳам ёки уларнинг розилиги бўлса ҳам ҳақиқий ота-оналарини топиш ниҳоятда қийиндир.\nАсраб олишни сир сақлаш – совет давридан қолган эскилик сирқити бўлиб, у бугун мусулмонлар орасида ҳали ҳам жорийдир. Нафақат мўминлар балки боланинг ҳақ-ҳуқуқини ҳурмат қиладиганларнинг барчаси ҳам бу одатдан воз кечиш вақти етиб келганини айтишмоқда.\nКелинглар дуо қилайлик, ўтмишини билмайдиган минглаб болалар, ўз ўтмишларини билишга мувоффақ бўлишсин! Асраб олувчилар ҳам асраб олган болаларининг бу ишни нафсларига эргашгани ёки уларга қарши борганлари учун эмас, балки қалб нидоси туфайли ҳақиқий ота-оналарини излаётганини тушунсинлар! Жамиятимизда қариндошлик алоқалари эса, аниқ ва шаффоф бўлиши насиб қилсин! Омин.\n« Мусибатлар: синовми ёки жазо?\tЯнги 1437 ҳижрий йил бошланди »\nИзоҳ қолдириш\t Шанба, 05 Ноябр 2016 16:23\tнаписал\tAbdulloh\nJuda qiyyin masala


Президентнинг Фуқароларнинг ўзини ўзи бошқариш органлари ходимларини ижтимоий қўллаб-қувватлашга доир фармони қабул қилинди.\n“Фуқароларнинг ўзини ўзи бошқариш органлари ходимларини ижтимоий қўллаб-қувватлашга доир қўшимча чора-тадбирлар тўғрисида”ги Президент фармони қабул қилинди.\n- ҳудудида хонадонлар сони мингта ва ундан ортиқ бўлган фуқароларнинг ўзини ўзи бошқариш органлари ходимларининг ойлик лавозим маошлари 35 фоизга оширилади;\n- фуқароларнинг ўзини ўзи бошқариш органлари ходимларини рағбатлантириш, уларга бухгалтерия хизматини кўрсатиш вазифаси туман (шаҳар) ҳокимликларидан туман (шаҳар) маҳалла ва оилани қўллаб-қувватлаш бўлимларига ўтказилади;\n- туман (шаҳар) маҳалла ва оилани қўллаб-қувватлаш бўлимлари ҳузурида юридик шахс мақомига эга бўлмаган Фуқароларнинг ўзини ўзи бошқариш органлари ходимларини рағбатлантириш жамғармаси ташкил этилади.


Санкт-Петербургдан депортация қилинганларнинг ярмидан кўпи ўзбекистонликлардир\nРоссиядаги марказий осиёлик мигрантлар.\nЖорий йилнинг январидан то шу кунгача Россиянинг Санкт-Петербург шаҳридан депортация қилинган мигрантларнинг 57 фоизи Ўзбекистон фуқароларидир.\nРегнум агентлигининг Суд ижрочилари федерал хизматига таяниб 30 апрелда хабар беришича, йил бошидан бери Санкт-Петербургдан 426 нафар мигрант Россияда ишлаш тартибини бузгани учун депортация қилинган.\n“Депортация қилинган мигрантларнинг беш йил давомида Россия ҳудудига кириши тақиқланади”, дейилади хабарда.\nМаълумотда билдирилишича, 2018 йилда Санкт-Петербургга 366 мингдан кўпроқ меҳнат муҳожири келган. Уларнинг асосий қисми, яъни 147 минг 200 нафари ўзбекистонликдир.\n2018 йилда Санкт-Петербургга ишлаш учун келган муҳожирларнинг 74 мингдан кўпроғи тожикистонлик ва 30 мингдан кўпроғи қирғизистонликдир.


Ўйнанг, кучугим, ўйнанг! | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариЎйнанг, кучугим, ўйнанг!\nЎтган замонда бир чолнинг учта қизи бўлиб, ўғли йўқ экан. Кунлардан бир куни, чол жуда оғир касал бўлиб қолибди. Чолнинг касалини биронта табиб ҳам тузата олмабди. Ниҳоят, табиблар чолга олмурут шохини қайнатиб ичганидагина соғайиб кетишини айтишибди. Олмурут шохини олиб келиш учун чолнинг катта қизи йўлга чиқибди. У йигитларнинг кийим-бошини кийиб, қора сочини қалпоғи тагига бостириб олиб, отни миниб йўлда кетаверибди. Қиз йўлда узоқ юргандан сўнг, катта бир чўл-биёбондан чиқиб қолибди. Чўлда баҳайбат бир шер бор экан, қиз унга дуч келибди. Қиз ундан қўрқиб уйига қайтиб келибди.\nБуни кўрган ўртанча синглиси “Мен бораман”, деб отасининг сўзига кирмай, сафар тараддудига тушибди. Ўртанча қизига йўлда катта бир аждаҳо дуч келибди, у ҳам қўрққанидан орқасига қайтибди. Чолнинг учинчи кенжа қизи, “Дада, энди мен бораман”, дебди. Дадаси унамабди. Бироқ кенжа қиз отасининг гапига қулоқ солмасдан жўнабди. Бу қиз ҳам қоп-қора сочини қалпоғи остига бостириб олиб, узун тўн кийиб, унинг устидан шоҳи белбоғни белига маҳкам боғлаб, навқирон шўх йигитлар каби от миниб, кучукчасини эргаштириб, йўлга равона бўлибди.\nЙўлда кўп қийинчиликларга учрабди. Аждарҳо ва шерлардан ҳам қўрқмай, уларнинг қаршисига дадиллик билан бориб, ўткир қиличи билан уларни чопиб ўлдирибди.\nКенжа қиз йўл юрибди, йўл юрса ҳам мўл юриб, бир шаҳарга етиб борибди. Бу шаҳарнинг йигитлари ҳар куни меҳмонхонада гап ейишар экан.\nҚиз кишининг суқи кирадиган даражада сулув, гўзал экан. Қиз шаҳарга етиб келгач, уч-тўрт йигит билан танишиб қолибди. Улар йигитнинг мусофирлигини билиб, уни меҳмонхонага таклиф қилибдилар. У:\n— Мен бу ерга бир зарур иш билан келганман, агар ўша нарса топилса, тезроқ олиб кетсам: менинг отам оғир касал. Унга фақат олмурут шохини қайнатиб ичирсак, дори бўлар экан. Шунга келган эдим, топиб берсаларингиз, олиб кетардим, — дебди.\nМеҳмонхонадаги барча йигитлар унинг ўғил бола эканлигига шубҳа билан қарабдилар. Улар қизга жавоб бермабдилар, меҳмонхонага уни бошлаб кирибдилар. Йигитлар ундан қизми ёки ўғил эканлигини сўрамоқчи бўлибдилар, лекин меҳмон хафа бўлмасин, деб унинг қиз эканини турли йўллар билан аниқламоқчи бўлибдилар. Бироқ қиз сир бой бермай, йигитлар билан бирга бир ҳафта яшабди.\nШунда йигитларнинг бири:\n— Ҳаммамиз чўмилгани борамиз, унинг ўғил ёки қизлигини ўшанда билиб оламиз, — дебди. Йигитлар бу маслаҳатга кўнишибди. Буларнинг гапларини қизнинг кучуги эшитиб турган экан. Кучук қизнинг олдига келиб, бу гапларнинг ҳаммасини унга айтиб берибди.\nҚиз жуда хавотир бўлиб турганда, кучук:\n— Э, опа, сен ҳеч хафа бўлма, мен сизлар чўмилгани бориб, ечинган вақтларингизда бир вовиллайман, шу пайтда ҳамма томонни қора туман босади, сен шу вақтнинг ўзида чўмилиб чиқасан, улар билолмай қоладилар, — дебди.\nҚиз бу маслаҳатга кўнибди. Эртаси тонг отиши билан йигитларнинг ҳаммаси нон-чой ичишиб бўлиб, қизга:\n— Ўртоқ, бир чўмилиб келмаймизми, ўйнаб ҳам келамиз, — дейишибди. Қиз рози бўлибди. Сўнг ҳаммаси чўмилгани боришибди. Дарёнинг қирғоғида ҳаммаси ечинибди. Қиз ечинмай турибди. Қизнинг кучуги дарёнинг нариги қирғоғида туриб бир увиллабди. Ҳеч кимни кўриб бўлмайдиган туман тушибди. Қиз ҳам дарров ечиниб, ўзини сувга ташлабди, бир шўнғиб сувдан чиқиб, тезда кийим-бошини кийиб олибди. Йигитлар қизни биринчи синовда билолмабдилар, уни ўғил бола экан, деб шаҳарга қайтиб келибдилар.\nЭртаси куни яна йигитлар:\n— Бу йигит эмас, йигит бўлса, бунчалик гўзал бўлмайди, буни яна синаб кўрмоқ керак, — дейишибди.\nШунда бир йигит ўрнидан туриб:\n— Биз бир дона эгар, бир дона қўғирчоқни чиройли қилиб ясаб, эшикнинг икки томонига қўяйлик, агар у эгарни олса ўғил бола, қўғирчоқни олса қиз бола бўлади, — дебди. Бу маслаҳат ҳам уларга маъқул келибди. Улар жуда чиройли битта мағор эгар билан битта қўғирчоқни топиб олиб келишибди. Буларнинг бу ҳаракатидан қизнинг кучуги хабардор экан, буни дарров қизга айтибди.\nҚиз эртаси куни ичкари уйнинг эшиги орқасида эгар билан қўғирчоқ турганини кўрибди, лекин қўғирчоқнинг беҳад чиройлилигига қарамасдан, дарров эгарга қарабди ва йигитларга қараб:\n— Зап эгар эканми, бизга берсаларингиз бўлар экан, сотмайсизларми? — дебди.\nЙигитлар бир-бирларига қарашиб, ўғил бола экан, деб ўйлашибди.\n— Майли, сизга эгар керак бўлса берайлик, — дейишибди-да, эгарни қизга беришибди. Қиз эгарни олиб, ичкарига кириб ўтирибди.\nЙигитлар унинг ўғил бола эканига ишонмасдан яна синамоқчи бўлишибди.\n— Энди қандай қилиб синаймиз? — дейишибди.\nЙигитлардан бири туриб:\n— Энди буни шундай қилиб синаймиз: ҳаммамиз боғда биттадан гул олиб келиб, тунда ўрнимизга қўйиб ётамиз, қани, унинг ўрнидаги гул сўлиб қоладими, йўқми? Агар гул сўлмаган бўлса, ўғил, сўлиб қолган бўлса, қиз бола бўлиб чиқади, — дебди. Қизнинг кучуги уларнинг бу маслаҳатини ҳам эшитиб олиб, дарров қизга айтибди:\n— Опа, сени йигитлар яна синашмоқчи, улар сен ётганингда тагингга гул ташлаб қўйиб, синашмоқчи бўлишяпти. Гул тунда сўлиб қолади, ўша вақтда дарров менга гулни ташлайсан, мен у гулни ташлаб, улар қаердан олган бўлсалар, ўша ердан сенга бошқа янги яшнаб турган гул олиб келиб бераман.\nЙигитлар кеч киргандан кейин боғга кириб ҳар биттаси биттадан гул узиб келибди. Йигитлар билан кучук ҳам эргашиб кириб, гулни қаердан олганларини билиб олибди. Кечқурун ҳаммаси тагига гул ташлаб ётибди. Қиз саҳар уйғониб гулни қараса, гул сўлиб қолганмиш, у гулни дарров кучукка ташлабди. Кучук гулни тишлаб олиб, ўша гулзорга бориб, янги очилган гулдан олиб келиб берибди. Қиз гулни ўзининг тагига ташлаб ётибди. Тонг отиб, ерга ёруғ тушгач, йигитларнинг ҳар қайсиси ўз гулларини кўришибди. Улар қарашса, ҳаммаларининг гули сал-пал сўлиб қолибди-ю, қизнинг гули кечқурун қандай бўлса, эрта билан ҳам ўшандай яшнаб турган эмиш. Йигитлар унинг ўғил бола эканига ишонишибди.\nШундай қилиб, қиз бу ерда бир неча кун тургандан кейин йигитлардан жавоб сўрабди. Йигитлар қизга олмурут шохини топиб бериб, шундан кейингина унга жавоб беришибди. Қиз эса олмурут шохини олиб, отини миниб, кучугини эргаштириб йўлга тушибди. Йўлда бир неча кун юрибди. Қиз ўзининг Зимзим шаҳрига бориб, соғ-саломат қайтиб келаётганига суюнибди. Ўзининг ёнида эргашиб келаётган кучугига қараб:\nЎйнанг, кучугим, ўйнанг,\nЗимзим шаҳрига бориб,\nҚиз бордим-у, қиз қайтдим.\nЎйнанг, кучугим, ўйнанг, —\nдеб кучугини ўйнатиб кетаётганида, йўлда бир чол учрабди. У Зимзим шаҳрига кетаётган экан. Қизнинг бу сўзларини эшитиб, ҳайрон бўлибди. Чол шаҳарга етганда, йигитлар ҳали уйларига кириб кетмаган эканлар. Чол: бир отлиқ одам кетяпти, ёнида кучуги бор, кучугига:\nдеб, кучугини ўйнатиб кетаётибди, — дебди. Йигитлар эса уни синаб билиша олмаганига жуда пушаймон бўлибдилар.\nҚиз эса юртига етиб борибди. Борса, отаси ҳали ҳам касал экан. Олмурут шохини қайнатиб, отасига ичкизгандан кейин отаси тузалиб кетибди. Шундан кейин ота-она, опа-сингил, ҳаммаси соғ-саломат яшаб, мурод-мақсадларига етган эканлар.\n← Аввалги Аввалги Чўпон Али\nКейинги → Кейинги: Опа-ука


Олиб ташланган минора тақдирини Грузия парламенти ҳал қилади\nГрузия жанубидаги Адиген туманидаги масжид минорасининг демонтаж қилиниши кавказ мусулмонлари эътирозига сабаб бўлгани боис жойига қайтарилиши ҳақида келишилди. Аммо маҳаллий ҳукуматининг минорани жойига тиклаш қарори экстремист руҳдаги маҳаллий насронийлар ҳаракати боис амалга ошиши мушкул кечиши мумкин.\nШу йилнинг июнь ойида Адиген туманидаги масжидга ўрнатилган минора ўтган ой охирида маҳаллий ҳукумат қарорига биноан демонтаж қилиниб олиб кетилган эди. “Грузия мусулмонлари иттифоқи” раиси Табриел Накаидзенинг Озодлик мухбирига айтишича¸ Адиген тумани Чела қишлоғидаги масжид ëнида қурилган минора 26 август куни маҳаллий ҳокимият қарорига кўра, полиция иштирокида ўрнидан қўпорилиб¸ юк машиналарига солиниб олиб кетилган.\nОзодликнинг Грузиядаги мухбирига кўра, минорани демонтаж қилишга қарши бўлган бир неча ўн киши ўша куни ҳибсга олинган.\n- Қўлга олинганларнинг полиция бўлимига олиб кетилиши бошқа мусулмонларнинг қўзғалишига сабаб бўлди¸ деб ҳабар берди Озодликнинг Грузиядаги мухбири Мая Ивелашивили.\nАна шундан кейин бир неча юз одам полиция биносини ўраб олиб, қўлга олинганларни озод қилишни талаб қилишган.\n- Бу йиғилиш ўз-ўзидан минорани ҳимоя қилиш намойишига айланиб кетди,- дейди Мая Ивелашивили.\nАна шундан кейин минорани ҳимоя қилиб, қамалганларни қўллаб-қувватлаш учун бутун Грузиядан мусулмонлар Адиген туманига оқиб кела бошлагани кузатилди.\nМусулмонлар жам бўлиб яшайдиган қўшни Самхце-Джавахети туманидан 500га яқин киши минора ҳимоячиларига келиб қўшилди.\nОдамлар куч билан полиция биносига ëриб кириб, қамалганларни озод қилишга уринишгани айтилади.\nОзодлик мухбирига кўра¸ намойишчилар Грузия ИИВ махсус кучлари тарафидан тарқатилган.\nНамойишчилардан 21 киши қўлга олиниб¸ кейинроқ қўйиб юборилган. Намойишчиларнинг бир қисми Тбилисига адолат излаб боришди.\nБу намойишчиларни тинчлантирган Грузия муфтийси Аслан Абашидзе маҳаллий ҳокимият ва насроний руҳонийлар билан келишиб миноранинг қишлоққа қайтарилишига эришганини айтган бўлса-да, ҳали минора можароси ҳал бўлмагани аëн бўлди.\nГрузия жанубидаги Чела қишлоғи масжиди.\nМиноранинг Адиген туманига қайтарилаëтганига қарши маҳаллий насронийлар намойиш ўтказишди.\nОзодлик мухбири намойишга чиққан насронийларнинг Чел қишлоғида минора ўрнатилишига йўл бермаймиз, деб қасам ичгани хабарини беради.\nБу аснода иқтидордаги партия “Минора олиниши борасидаги” кўз-қарашини ифода қилди.\n"Минора тикланиши қонунга зид бўлган. Давлатнинг аралашгани тўғри бўлди. Лекин бу эътиқодга тааллуқли ҳассос масала бўлгани учун бу масалага нозик ëндошмоқ керак¸” дейилади иқтидордаги “Грузия орзуси” фирқасининг баëнотида.\nОзодликнинг Грузиядаги мухбирига кўра, минора масаласини парламент кўриб чиқиши кутилмоқда.\n- Айни пайтда, Грузиядаги масжиднинг олиб ташланган минораси Адиген туманидан 2 км узоқликдаги омборхонада сақланмоқда. Грузияда минора ўрнатиш борасида қонун йўқлиги боис миноранинг жойига қайтарилиш масаласи муаллақ қолмоқда. Минора масаласини Грузия парламенти кўриб чиқади, дейди мухбиримиз.\n2002 йилдаги аҳолини рўйхатга олиш жараëнида грузияликларнинг 10 фоизи Исломга эътиқод қилишини билдирган.


Германияда ит эгаси солиқ тўламаслик учун уни қўй деб ишонтирмоқчи бўлди\n08:46 / 31.01.2017\nГерманиянинг Росток шаҳрида яшовчи фуқаро бир неча йил давомида итларга солинган солиқдан бўйин товлаб келган. У ўз жонивори – испания сув итини қўй деб алдаган. Бу ҳақда Focus хабар берди.\nНашр маълумотига кўра, ғалати “қўй”га ўткинчилардан бири эътибор берган. Бу ҳолат эркакни итини сайр қилдириб юрганида содир бўлди. Ўткинчи эркакдан ит ҳужжатларини тақдим этишни сўрайди, бироқ у қўйни етаклаб юргани ҳақида маълум қилди. Бундай жонивор эса маҳаллий ветеринария хизматида рўйхатдан ўтиши шарт эмас ва унга солиқ солинмайди.\nГувоҳ жонивор эгасининг сўзларидан шубҳага тушиб полицияни чақиртирди. Бироқ ҳаттоки полициячилар ҳам жонивор аслида қайси турга мансуб эканини аниқлай олишмади. Эртаси куни эса ветеринар шифокор ҳуқуқни муҳофаза қилиш органи ходимлари иштирокида жониворни текширувдан ўтказиб, бу ит экани ҳақидаги хулосага келди.\nЭндиликда эркак жаримага тортилади. Бундан ташқари, у бир неча йиллик итга бўлган солиқ маблағларини ҳам тўлаб бериши керак бўлади.


“Ювентус” Кроосни сотиб олиб, ўз рекордини такрорлаши мумкин\n24 декабрь, 2016, 22:40\nТуриннинг “Ювентус” клуби “Реал” ярим ҳимоячиси Тони Крооснинг трансфери борасида музокараларни бошлашга тайёр. Италиянинг амалдаги чемпиони германиялик футболчи учун 90 миллион евро тўлашга тайёр. Агар ушбу трансфер амалга ошса, “Ювентус” ёзда Гонсало Игуаинни “Наполи”дан сотиб олиб ўрнатган рекордини такрорлаган бўлади.\nSportsmole нашрининг маълум қилишича, Турин супер клуби скаутлари Крооснинг трансфер бозоридаги нарҳини 60 миллион еврога баҳолашмоқда. Қолган 30 миллион евро эса “Реал”ни кўндиришга сарф этилиши мумкин.\nЭслатиб ўтиш керакки, 26 ёшли футболчи яқинда “қироллик клуби” билан 6 йиллик шартномага имзо чеккан эди. Унга кўра Крооснинг компенсацияси 300 миллион еврони ташкил этиши белгилаб кўйилган.


#Шабаб Ал Аҳли\n17 январь, 12:03\nКуала-Лумпур шаҳридаги ОФК қароргоҳида Осиё Чемпионлар лигаси жорий мавсумига қуръа ташлаш маросими бўлиб ўтди.\nЛегионерларимиз ҳаракат қилаётган клубларнинг рақиблари билан танишинг. Азиз Ғаниев тўп тепаётган "Шабаб Ал-Аҳли" жамоаси "C" квартетидан ўрин олган бўлиб, уларга Эроннинг "Фулад", Туркманистоннинг "Аҳал" ҳамда Қатарнинг "Ал-Гарафа" клублари рақиблик қилади.\nОтабек Шукуровнинг "Шаржа"си ўз юришини плей-оффдан бошлайди. Улар Ироқнинг "Ал-Завра" жамоасини мағлуб эта олса, "A" квартетида "Ал-Ҳилол" (Саудия Арабистони), "Ал-Райян" (Қатар) ва "Истиқлол" (Тожикистон) билан куч синашади.


Ford | Futura – ҳаммаси ахборот технологиялари, маркетинг ва стартаплар ҳақида Ford – Futura – ҳаммаси ахборот технологиялари, маркетинг ва стартаплар ҳақида\nFord ва автомобилларга эҳтит қисмлар ишлаб чиқарадиган Webasto компаниялари Mustang Lithium электрокарининг прототини намойиш қилишди. Электрокар двигатели 800 В кучланишдаги батареяда ишлайди. Бу ҳозирги электрокарларга ўрнатилган сиғимдан икки марта кўп демакдир. Mustang Lithium 6 поғонали механик узатмалар қутиси билан жиҳозланган. Ҳайдовчи Valet, Sport, Track ёки Beast режимларидан бирини танлаши мумкин. Автомобиль 900 та от кучига […]\nFord Mustang моделини яратишда бош-қош бўлган ва Chrysler концернини банкрот ҳолатдан асраб қолган Ли Якокка 94 ёшида оламдан ўтди, деб ёзади washingtonpost нашри. У сўнгги йилларда Паркинсон касаллиги билан оғриётган эди. Якокка Ford Motor Company компаниясига 1946 йилда ишга кирган, 1968 йилда компания президенти бўлганди. 1978 йилда Генри Форд уни орадаги зиддият туфайли ишдан бўшатгандан […]\nTesla компанияси ўзининг ишлаб чиқараётган электрокаралари сонини кескин оширгани ҳақида мақтанган эди. Хабарда компания ишлаб чиқараётган машиналар сони ҳафтасига 5000 тага етгани маълум қилинганди. Ушбу компания раҳбари, шахсан Илон Маскнинг ўзи икки моделни қўшиб ҳисоблаганда, ҳафтасига 7 мингта машина йиғилаётганини ғурурланиб айтганди. Энди эса, Teslaнинг устидан Ford кулишни бошлади, чунки у, 5000 та машинани бундан […]


Халқимиз юрагидан жой олган инсон ёди\nМуҳтарам Президентимиз Шавкат Мирзиёевнинг 2017 йил 27 мартдаги «Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида»ги қарорига мувофиқ ушбу сана мамлакатимиз миқёсида катта тантана билан нишонланмоқда.\nБугун, 6 ноябрь куни Жиззах вилоятидаги ушбу санага бағишланган дастлабки тадбир Шароф Рашидов хотирасига эҳсон дастурхони ёзиш билан бошланди. Ушбу тадбирда улуғ адиб руҳини шод этиш мақсадида, Қуръони карим оятларидан тиловат қилинди ва Ўзбекистон мусулмонлари идораси, муфтий Усмонхон Алимов ҳазратлари томонларидан атоқли давлат арбоби ҳақига дуолар қилинди.\nШундан сўнг, Жиззах вилоятидаги Шароф Рашидов хотирасига бағишланган тадбирлар кетма-кетлиги бошланган. ЎзА хабарига кўра, тадбирларда Ўзбекистон Республикаси Президенти Шавкат Мирзиёев иштирок этиб, нутқ сўзлади.\nДавлатимиз раҳбари Шароф Рашидовнинг ўзбек халқи манфаатлари йўлидаги улкан хизматлари ҳақида алоҳида тўхталди. Шароф Рашидов оддий халқ орасидан чиққани, ноёб ақл-заковати, меҳнатсеварлиги ва камтарлиги билан катта обрў-эътибор қозонгани, халқимизга садоқат билан ҳалол хизмат қилганини таъкидлади.\nШароф Рашидов республика раҳбари сифатида зиммасидаги улкан вазифаларга қарамасдан, ўзи бутун борлиғи билан севган адабиётга ҳамиша содиқ қолди. У ўзининг бетакрор истеъдоди билан эзгу қадриятларни тараннум этган роман ва қиссалар, шеър ва достонлар, публицистик мақолалар яратди, деди муҳтарам Президентимиз.\nБу адибнинг 100 йиллик юбилейига бағишлаб мамлакатимиз бўйлаб ўтказилаётган тадбирларда халқимизнинг улуғ адибни қанчалар ардоқлаши, унинг ижодий мероси, одамлар дардига малҳам бўлишдек ўзбекона сифатлари ва фазилатларини қадрлаши намоён бўлмоқда. Хусусан, Жиззах вилояти мусиқали драма театридаги ўтказилган хотира кечасида ҳам ушбу эътибор ва эҳтиром ўзининг ёрқин ифодасини топди. Унда юртимиз санъат усталари томонидан миллий ашула ва жаҳон санъатининг энг сара асарларидан намуналар ижро этилди.


Қўқонга жаҳон ҳунармандлар шаҳри мақоми берилди\nБу ҳақда Жаҳон ҳунармандлари Кенгашининг раҳбари Рози Гринлис хоним яқинда Қўқон шаҳрига ташриф буюрган ташкилотнинг Осиё-Тинч океани минтақаси бўйича президенти Гада Каддумига йўллаган хатида хабар берди.\n“Жаҳон кенгашига берилган ариза эвазига, биз ҳунармандчилик Қўқон шаҳри маданияти ва саноатида катта роль ўйнаши ҳақидаги хулосага келдик. Қўқон ҳунармандлар шаҳарлари жаҳон ҳамжамиятида муносиб ўрин эгаллаши қувонарлидир. Қўқон рўйхатга киритилиши билан боғлиқ ўз мажбуриятларини бажариши ва бутун дунё ҳунармандлари учун умумий платформа яратиш мақсадида халқаро алмашувларни кенгайтириши, ҳунармандчилик шаҳарлари тармоғидаги бошқа шаҳарлар билан фаол ҳамкорлик қилишига умид қиламиз” деб айтган Жаҳон ҳунармандлар кенгашининг президенти Рози Гринлис.\nЖаҳон ҳунармандлари шаҳри унвони 2014 йилда ташкил этилган бўлиб, шу кунгача унга жаҳоннинг турли мамлакатларидаги 30 та шаҳар сазовор бўлган. Қўқон шаҳри МДҲ давлатлари ичида биринчи бўлиб, мазкур рўйхатга киритилди.\nДавлатимиз раҳбарининг 2018 йил 1 ноябрда қабул қилинган “Халқаро ҳунармандчилик фестивалини ўтказиш тўғрисида”ги қарори асосида амалга оширилаётган ишлар жараёнида Қўқонга шаҳрига мазкур мақомнинг берилиши муҳим воқеа бўлди. Жорий йилнинг 10-15 сентябрь кунлари бўлиб ўтадиган фестивалда 70 дан ортиқ хорижий давлатлардан маҳоратли ҳунармандлар, амалий санъат усталари, мутахассислар, соҳа олимлари ва фахрий меҳмонлар иштирок этиши кутилмоқда.\nМазкур ташкилотга аъзо бўлиш орқали нима эришилади? WCCга аъзо бўлиш ҳунармандларнинг халқаро ҳамкорликни ривожлантириш, шунингдек, уларнинг хориждаги кўргазмаларини ташкил этишда янги имконият яратади.\nМазкур ташкилот 1964 йилда Бельгияда нодавлат-нотижорат ташкилот сифатида ташкил этилган ва бой маданий меросни асраб-авайлаш ва ривожлантириш учун семинарлар, конференциялар ва кўргазмалар ўтказиш орқали бутун дунёда ҳунармандчилик ташкилотларини қўллаб-қувватлайди. Республика “Ҳунарманд” уюшмаси жорий йилнинг март ойидан бошлаб мазкур ташкилотга аъзо бўлди.


Халқ банки Сурхондарё вилояти филиали Термиздаги янги бинога кўчирилгач, унинг амалиёт бўлимидаги жами 45 нафар ходим ёппасига ишсиз қолди.\n«Бўлимимиз ходимларига 2020 йилнинг 17 январида меҳнат шартномаларининг бекор қилингани ҳақида огоҳлантириш хати берилди», деди Халқ банки филиалининг “Элтуз” билан суҳбатлашган ходимаси, 43 яшар Дилдора Исмоилова.\nИсмоилованинг иддаосига кўра, банкнинг амалиёт бўлими янги бинога кўчирилгач, у ерга бутунлай бошқа банклар ва бўлимлардан, таниш-билиш орқали, асосан, ёш қизлар ишга олинган.\n«Ўзбекистонда бошқа банклардан ҳам кўра Халқ банки йирик бир мафия. У ерда ўтирган ҳар бир вилоят ёки оддий шаҳар раҳбари кичик бўлса ҳам миллионерга айланиб қолади. Порахўрлар улар», дейди 20 йилдан ортиқ банкда ишлаган, 6 фарзанднинг онаси Дилдора Исмоилова алам билан.\n«Эшматовнинг аҳмоқона қарори туфайли…»\nИсмоилованинг “Элтуз”га айтишича, у ва ҳамкасбларининг ишсиз қолишига Халқ банки бошқарувининг собиқ раҳбари Муродилла Эшматовнинг етти ой бурун чиқарган қарори асос бўлган.\nХалқ банки бошқаруви раиси Муродилла Эшматов 2019 йил 24 июлда имзолаган айни қарорда банкнинг айрим филиал ва туман бўлимларини тугатиш ва улар ўрнида Банк хизматлари марказларини ташкил этиш ҳақида гап боради.\nХалқ банки Сурхондарё вилояти филиали бошлиғи Анвар Холмонов 17 январда имзолаган қарорда ва банк ходимларига тарқатилган огоҳлантириш хатида амалиёт бўлими ходимларининг ишдан бўшатилишига Эшматовнинг айни қарори асос қилиб кўрсатилади.\nХалқ банки бошқаруви собиқ раиси Муродилла Эшматов чиқарган қарор\nБироқ, Исмоилованинг сўзларига кўра, бу қарор орадан етти ой ўтиб, банк бошқаруви раиси Муродилла Эшматов ишдан бўшатилиб, коррупция туфайли терговга тортилганидан сўнг ижро этилмоқда.\n“Элтуз” нашри жорий йилнинг 17 февралида Муродилла Эшматовнинг ишдан олингани ва 20 январда эса қатор иқтисодий жиноятларда айбланиб ДХХ тарафидан ҳибсга олиниб, терговга тортилгани ҳақида ёзган эди.\n«Муродилла Эшматов бир-икки ой “Микрокредитбанк”да ишлаб шунча бойликка эга бўлиши мумкин эмас эди, деб ўйлайман. Аслида у бунгача Халқ банкидан яхшигина бойлик орттирган бўлса керак. Чунки Эшматов Халқ банкига бошлиқ бўлган вақтида, 2019 йилнинг ёзида унинг биринчи ўринбосари Тоҳир Раҳмонов 2000 доллар пора билан қўлга тушиб, ишдан кетган эди», дейди Дилдора Исмоилова «Элтуз» мухбири билан суҳбатида.\nБанкни кўчиришдан мақсад эски ходимлардан қутулиш эдими?\nХалқ банки филиали Термиздаги янги бинога кўчирилгач, унинг эски номи ҳам, ходимларнинг иш тартиби ҳам ўзгаришсиз қолди. У ерда очилган янги бўлимга ҳам бир неча йиллардан буён амалиёт бўлими ходимлари фойдаланиб келган компьютер ускуналари ва дастурлаш тизимлари кўчириб ўтказилди.\nИсмоилованинг «Элтуз»га тағин айтишича, фақат уларнинг ўрнига малакасиз ва тажрибасиз ёш йигит-қизларни ишга олишди.\nБундан аввал ижтимоий тармоқларда Халқ банки мулозимининг телефонда берган ваъдалари акс этган видео тарқалган эди.\nВидеода ўзини Халқ банки марказий аппарати ахборотлаштириш департаменти мулозими деб таништирган Камолиддин исмли шахс ишсиз қолган банк ходимлари эътирозларига жавоб бераркан, Халқ банки филиаллари кенгаяётгани, бунга кўра, шаҳар бўйлаб кўплаб Банк хизмати марказлари ташкил қилиниши ҳақида гапиради.\n«Масалан, илгари Термиз шаҳрида битта бўлган бўлса, энди камида ўнта бўлади филиаллар сони», дейди банк мутасаддиси.\nСурхондарёлик блогер Аброрбек Қурбонмуродовнинг «Бўлим ходимларини иш билан таъминлаб берасизларми?» деган саволига, «Улар юз фоиз иш билан таъминланишига кафолат берилади, бу аниқ», дея жавоб қайтаради банк департаменти амалдори.\nБироқ ишдан бўшатилган банк ходимларига берилган, амалиёт бўлими бошлиғи Парда Тойиров имзолаган огоҳлантириш хатида бундай ваъда йўқ.\nИшдан бўшатилган банк ходимларига берилган огоҳлантириш хати\nУнда аниқ қилиб, «Тузилган меҳнат шартномаси 2020 йил 17 январь кунидан бошлаб икки ой муддат ичида бекор қилинади», дейилган.\nШунингдек, огоҳлантириш хатида: «Ҳозирги кунда амалиёт бўлими тугатилаётганлиги сабабли Сизга келгусида иш билан таъминлаш имкониятимиз йўқлигини маълум қиламиз», дея билдирилган.\ndata-title="Янги бинога кўчирилган Халқ банки бўлими ходимлари ишсиз қолишди" data-description="<!-- wp:paragraph --> <p>Халқ банки Сурхондарё вилояти филиали Термиздаги янги бинога кўчирилгач, унинг амалиёт бўлимидаги жами 45 нафар ходим ёппасига ..." data-image="https://eltuz.com/wp-content/uploads/2020/02/r6247968.jpg" data-url="https://eltuz.com/dokument/213073/" data-services="facebook,odnoklassniki,twitter,telegram" data-counter="ig">


12 Ekim 2018 - 8:00 'да юкланди ва 3538 марта ўқилди.\nYazıyı paylaş "Тасаввуф"\nŞuanda Axmad hoji Xorazmiy adlı kişinin yorumuna cevap yazıyorsunuz. Cevabı iptal etmek için tıklayın.\nТасаввуфни фақат Ислом ичидагина тушиниш ва ўрганиш тўғримикан? Тасаввуф – бир Аллоҳни севиш ва Унга етишиш учун покланиш ҳақидаги таълимот ва илмдир.\nИнсоният пайдо бўлибдики, бу таълимот бор ва барча динларда унинг намаёндалари бўлган ва ҳозир ҳам бор.\nАйрим манбаларда биринчи сўфий (Аллоҳнинг ошиғи) сифатида Шис алейҳиссалом тилга олинади.\nҲамма динларда ҳам улар каромат соҳиблари, авлиёлар, деб эътироф этилади. Бундайлар насроний ва бошқа динларда ҳам кўплаб бўлган.\nАфсуски, тасаввуфни тушинадиган Н.Комилов, Шайх Муҳаммад Содиқ Муҳаммад Юсуф, О.Усмон, С.Бухорий ва шунга ўхшаган олимлар ўтиб кетишди, Аллоҳ раҳмат қилсин уларни.\nАллоҳга шукурки, тасаввуфни тушинадиган И.Ҳаққул, М.Солиҳ каби олимлар ҳаёт. Шундай олимлар тасаввуф ихлосмандларига, бу таълимот ва илм (тасаввуф), динидан қатъий назар, ҳар бир Аллоҳсевар шахс учун, дунё таълимоти экани ҳақида тадқиқотлар қилиб, бир нарсалар ёзиб қолдирсалар яхши бўларди.


Мирзиёев қасамёди, Кремлни огоҳлантирган МРБ, жудоликка учраган Юлдуз Усмонова... Бугун нималар бўлди? | Qalampir.uz\nМирзиёев қасамёди, Кремлни огоҳлантирган МРБ, жудоликка учраган Юлдуз Усмонова... Бугун нималар бўлди?\nЖамият\t06 Ноябрь 20:16 35434\nЯкунига етаётган 6 ноябрда Ўзбекистон ва халқаро майдонда қандай воқеаликлар юз берди? Бугунги кун нимаси билан эсда қолди? Буларнинг бари QALAMPIR.UZ дайжестида.\nСамарқандда мансабдорлар раҳнамолигидаги жиноий гуруҳ фош қилинди\nСамарқандда мансабдор шахслар ва ҳуқуқни муҳофаза қилувчи орган ходимлари раҳнамолигида аҳолига ажратилган газни талон-торож қилган жиноий гуруҳ фош қилинди.\nКеча, 5 ноябрь куни Самарқанд вилояти Пастдарғом туманида жойлашган “Самарқанд газ тўлдириш станцияси”дан сурункали равишда “Нуробод газ сервис” МЧЖга қарашли “DAF” русумли 20 тн сиғимли юк автомашинасида аҳоли хонадонларига ажратилган имтиёзли нархдаги суюлтирилган углеводородли газни яширин равишда талон-торож қилиб келган жиноий уюшма фаолияти фош этилди.\nҚашқадарёда Lacetti тепловоз билан тўқнашди\nИжтимоий тармоқда Қашқадарё вилоятининг Косон туманида тепловоз ва Lacetti иштирокида йўл-транспорт ходисаси содир бўлгани ҳақида хабарлар тарқалди. ИИВ ЙҲХББ мазкур ЙТҲ бўйича расмий маълумот берди.\nУнга кўра, ЙТҲ жорий йилнинг 4 ноябрь куни соат 20:00 ларда Қашқадарё вилояти, Косон тумани, Мудин қишлоғи ҳудудидан ўтувчи А-380 автомобиль йўлининг 149-километрида юз берган. Ҳайдовчи, 1992 йилда туғилган С.Т. Lacetti русумли автомобилни бошқараётиб, темир йўл кесишмасига чиқиб кетиши оқибатида “Бухоро-Қарши” йўналиши бўйлаб ҳаракатланиб келаётган юк ташувчи тепловоз билан тўқнашган.\nНавоий вилоятида аёл ўз хонадонида қизларни сақлаб, одам савдоси, фоҳишалик ва қўшмачилик жиноятларини содир этиб юргани аниқланди.\nКеча, 5 ноябрь куни куннинг биринчи ярмида сунъий йўлдошдан олинган тасвирлар эълон қилинди. Унда чангли ғубор Ўзбекистон ва унга ёндош ҳудудларни қоплаб олганини кўриш мумкин.\nСунъий йўлдошдан олинган суратлардан чанг-ғубор ҳодисаси билан боғлиқ хиралик Қозоғистоннинг жанубий вилоятлари, Тожикистоннинг қўшни Сўғд, Тошкент, Сирдарё, қисман Жиззах ҳамда Фарғона водийси вилоятлари атмосферасини булут мисол қоплаб олганини кўриш мумкин.\nМирзиёев Ўзбекистон халқига садоқат билан хизмат қилишга қасамёд қилди\nБугун, 6 ноябрь куни Олий Мажлис Сенатининг янги биносида Шавкат Мирзиёевнинг Ўзбекистон Республикаси Президенти лавозимига киришиш маросими бошланди.\nЎзбекистон Конституциясининг 92-моддасига биноан, Ўзбекистоннинг сайланган Президенти Шавкат Мирзиёев қуйидагича қасамёд қабул қилди.\n“Ўзбекистон халқига садоқат билан хизмат қилишга, республиканинг Конституцияси ва қонунларига қатъий риоя этишга, фуқароларнинг ҳуқуқлари ва эркинликларига кафолат беришга, Ўзбекистон Республикаси Президенти зиммасига юклатилган вазифаларни виждонан бажаришга тантанали қасамёд қиламан”, дейди Шавкат Мирзиёев.\nПрезидент қасамёд маросимидан кейинги нутқида Ўзбекистонга ёпирилган қум бўрони ҳақида ҳам фикрларини билдириб ўтди.\nМаросимда давомида Ўзбекистон Республикаси Президенти Шавкат Мирзиёев келгуси беш йилга мўлжалланган устувор йўналишлар ҳақида нутқ сўзлади.\n“Халқимиз талабларини инобатга олган ҳолда, биз Янги Ўзбекистон тараққиёт стратегиясини ишлаб чиқдик ва сайлов жараёнида уни ўзига хос умумхалқ муҳокамасидан ўтказдик. Бу муҳим концептуал ҳужжатда ислоҳотларимизнинг узвийлиги ва давомийлигини таъминлаш мақсадида, “Ҳаракатлар стратегиясидан – Тараққиёт стратегияси сари” деган тамойил асосий ғоя ва бош мезон сифатида кун тартибига қўйилди”, дейди Президент.\nШавкат Мирзиёевга кўра, 2025 йилга бориб олий тоифали ўқитувчиларнинг маоши 1000 долларга етказилади. Худди шунингдек, олий тоифали шифокорлар ойлиги ҳам 1000 долларга етказилади.\nЮлдуз Усмонованинг оиласи оғир жудоликка учради\nЎзбекистон халқ артисти, "Буюк хизматлари учун" ордени соҳибаси Юлдуз Усмонова оиласида оғир жудолик. Хонанданинг онаси Раҳима ая Усмонова бугун, 6 ноябрь куни 95 ёшида вафот этди.\nРаҳима ая пойтахт Тошкентда истиқомат қилиб келаётган эди. Марҳума эртага, 7 ноябрь куни ўзи туғилиб-ўсган Марғилон шаҳрига дафн этилади.\nАҚШ Марказий разведка бошқармаси директори огоҳлантириш бериш учун Москвага борди\nАҚШ Марказий разведка бошқармаси директори Уильям Бернс жорий ҳафтада Москвага ташриф буюрган. Бундан мақсад — Россияга Қўшма Штатлар Россия қўшинларининг Украина чегараси яқинида тўпланишини диққат билан кузатаётганини тушунтириш бўлган.\nТаъкидланишича, АҚШ разведка агентлиги раҳбари Кремлнинг бу борадаги ниятларини тушуниши керак бўлган.\nЗеленский олигархларга қарши қонунни имзолади\nУкраина Президенти Владимир Зеленский “олигархлар” ҳақидаги қонунни имзолади. Зеленский ушбу қонун йирик бизнеснинг сиёсатга таъсирини чеклайди деб ҳисоблайди.\nҚайд этилишича, қонун ижроси таъминланганидан сўнг, “олигархлар”нинг сайловларда сиёсий партиялар ва номзодларни молиялаштириши, шунингдек, хусусийлаштиришда иштирок этиши тақиқланади.\nАҚШда мусиқа фестивалида саккиз киши ҳалок бўлди\nАҚШнинг Техас штатидаги Astroworld мусиқа фестивалида саккиз киши ҳалок бўлди, юзлаб одамлар турли даражадаги жароҳатлар олди. Бу ҳақда маҳаллий ҳокимият маълумотларига таяниб хабар берилган.\nГап кеча, 5 ноябрь куни кечқурун Хьюстонда бўлиб ўтган йирик йиллик концерт ҳақида кетмоқда. Дастлабки маълумотларга кўра, ўлимга тиқилинч сабаб бўлган. Фестивалга жами 100 минг чипта сотилган.\nШаҳар ўт ўчириш бўлими бошлиғи Самуэль Пеньанинг тушунтиришича, маҳаллий вақт билан тахминан 21:15 да 50 минг кишилик оломон саҳна олдига югура бошлаган ва ваҳима пайдо бўлган. Оқибатда концерт тўхтатилган.\nТашқи кучларни Сурия ишларига аралаштирмаймиз – Си Цзиньпин\nХитой ҳукумати Сурияга мамлакатни тиклаш ва COVID-19 пандемиясига қарши курашда ёрдам беришда давом этиш ниятида.\n“Хитой Сурия томонига COVID-19 га қарши курашда ёрдам беришда давом этади, шунингдек мамлакатни ўз ривожланишини тиклашда қўллаб-қувватлайди. Хитой Сурия томонининг давлат суверенитети, ҳудудий яхлитлиги ва миллий қадр-қимматини ҳимоя қилиш бўйича ҳаракатларини қўллаб-қувватлайди ва ташқи кучларнинг Суриянинг ички ишларига аралашиш уринишларига қатъий қарши чиқади”, деган Си Цзиньпин.\nУйга хуш келибсан, Хави – “Барселона”\n“Барселона” Хави Эрнандес билан келишувга эришди. Унга кўра, Хави жорий мавсум якунига қадар ва яна икки мавсум “Барса” бош мураббийи бўлади. Бу ҳақда Каталония клуби матбуот хизмати хабар берган.\nШартномага кўра, “Барселона” Хави билан 2024 йилга қадар шартнома имзолади.\n“Бу бўлиши керак эди. Уйга хуш келибсан”, деб ёзилади хабарда.\n02 Декабрь 14:45 65083\n03 Декабрь 14:30 54027\n02 Декабрь 20:14 41071\n03 Декабрь 15:41 38028\n03 Декабрь 20:24 31537


03.04.2020\tЖамият Comments Off on «KAFOLAT sug‘urta kompaniyasi» АЖ 10 кунда деярли 1 млрд сўм суғурта қопламаларини тўлаб берди\n«KAFOLAT sug‘urta kompaniyasi» АЖ 2020 йилнинг 24 мартидан бошлаб ўтган 10 кун ичида 195 та суғурта даъволари бўйича 968,2 млн сўм суғурта қопламаларини фуқароларимизга ва хўжалик юритувчи субъектларга тўлаб берди. Жумладан, 2020 йилнинг 24-28 март кунлари 94 та суғурта даъволари бўйича 515,6 млн сўм суғурта тўловлари амалга оширилди. 2020 йилнинг …\n03.04.2020\tЖамият Comments Off on АҚШда коронавирусдан вафот этганлар сони бўйича антирекорд қайд қилинди\nАҚШда бир кун ичида коронавирусдан 1169 киши вафот этди. Бугунга келиб мамлакатда коронавирус қурбонлари сони 6 мингдан ошиб кетди. Фото: EPA Бу пандемия давомида қайд қилинган бир кун ичидаги энг кўп ўлим ҳолатлари бўлиб, аввалги антирекорд 27 март куни Италияда қайд қилинганди. Ўшанда мамлакатда бир кун ичида коронавирусдан 969 киши вафот этган. …\n03.04.2020\tЖамият Comments Off on Эҳтиёжмандлар 1197 рақамига қўнғироқ қилиши мумкин – Тошкентда Хайрия маркази иш бошлади\nТошкентнинг «Ўзэкспомарказ» кўргазмалар марказида Хайрия ишларини ягона мувофиқлаштирувчи марказ фаолияти йўлга қўйилди. Kun.uz мухбири хайрия ишлари қандай ташкил этилаётгани ҳамда фаолияти билан яқиндан танишиш мақсадида ушбу Марказда бўлди. Маҳалла ва оилани қўллаб-қувватлаш Тошкент шаҳар бошқармаси бошлиғининг биринчи ўринбосари Дилбар Нажмиддинованинг айтишича, биринчи иш кунида шаҳардаги 514 та маҳаллалар томонидан берилган …\n03.04.2020\tЖамият Comments Off on Жамғармалар тугамоқда. Бундай вазиятда кичик ва ўрта бизнесга қандай енгилликлар берилиши керак?\nОилалар, кичик тадбиркорлар дардлари ҳақида яна бир шингил. Бугун кўпчиликнинг хаёлини мажҳул қилган фикрлар пандемиянинг ўзи, унинг кескин ва кенг тарқалишининг олдини олишга қаратилган, ҳукумат томонидан зудлик билан амалга оширилаётган қарорлар ҳақида эмас, кўпроқ бу ҳолатнинг ҳар бир оилага, иқтисодиётга, мамлакат равнақига қандай таъсир бўлиши ҳақида. Албатта, бу жиддий саволларга …


By Камолиддин Иноятуллоҳ on 01/20/2020 МАҚОЛАЛАР Эй иймон келтирганлар\n“Эй иймон келтирганлар, Аллоҳнинг чегараларини бузманг. Уруш ҳаром қилинган ойларда уруш қилишни ҳалол санаб олманг. Аллоҳнинг уйига аталган ва бўйинларига белги осиб қўйилган ҳайвонлар ҳурматини поймол қилманг. Аллоҳнинг фазлу марҳамати ва розилигини истаб Каъбани мақсад қилиб кетаётган кишиларга қарши урушишни ҳалол қилиб олманг. Эҳромдан чиқсангиз, ов қилаверинг. Сизларни Масжиди ҳаромдан тўсганлари учун бир қавмни ёмон кўриш улар ҳақида адолатсизлик қилишингизга олиб бормасин. Яхшилик ва тақво қилишда ўзаро ҳамкорлик қилинг. Гуноҳ ва тажовузкорликда ҳамкорлик қилманг. Аллоҳдан қўрқинг. Зеро, Аллоҳ азоби қаттиқ зотдир” (Моида, 2).\nҲурматли ўқувчи, бу илоҳий нидо бир неча ўта муҳим ишларни ўз ичига олган. Қуйида уларни батафсил баён этамиз:\nАллоҳнинг чегараларини бузишнинг ҳаром экани. Аллоҳнинг чегаралари – Аллоҳ таоло фарз ва вожиб қилган, қайтарган ва ҳаром қилган дин аҳкомларининг барчасидир. Бунга кўра, намоз, рўза, ҳаж ва умра, закот, жиҳод, ота-онага яхшилик қилиш ва силаи раҳм – буларнинг барини тарк қилиш ҳалол бўлмайди. Яна Аллоҳ ҳаром қилган рибо, зино, ёлғончилик, муттаҳамлик, ўғрилик, хиёнат, ҳақорат, бировнинг обрўсини тўкиш каби ишларни ҳалол санаш мумкин эмас. Юқорида ўтган Исломда вожиб ёки ҳаром бўлган амалларнинг бари диний удумлар, чегара ва белгилар ҳисобланади.\nДин аҳкомларидан насх қилингани (яъни бекор қилингани) Ҳаром ойлардан бири Ражаб ойидир. Ражаб ойида уруш қилиш ҳаром эди, сўнг Аллоҳ таолонинг: “Аллоҳ урушни ҳаром қилган ойда мушриклар билан урушишларингиз уларнинг уруш ҳаром қилинган ойда сизларга уруш қилишганига жазодир” (Бақара, 194) ояти билан насх қилинди. Шунингдек, уруш ҳаром қилинган бошқа ойларда ҳам агар душман уруш очса, уларга қарши урушиш мумкин. Мушриклар қурбонлик учун атаган ва бўйнига осиб қўйган белги ҳурматини сақлаш ҳам насх (бекор) қилинди. Сабаби, қурбонлик учун атаган ҳайвонлари у ёқда турсин, мушрикларнинг ўзига ҳам Масжиди ҳаромга кириш тақиқланди. Аталган ҳайвон дегани – Байтуллоҳ учун атаб, ҳадя қилинган ҳайвон, уларга осиб қўйилган белги эса Байтулллоҳга ҳадя қилинган туя ё қўй эканини билдириш учун бўйнига осиб қўйилган белги бўлиб, бундай ҳайвонларга тегилмаган. Гоҳида, Ҳарам ҳудудидаги дарахт қобиғини ҳайвон бўйнига илиб қўйишар ва шу билан у ҳайвон ҳурматли саналиб, унга тегилмас эди. Бу ишлар Исломдан олдин бўлиб, Ислом келгач насх қилинди.\nАллоҳнинг розилигига эришиш учун ибодат қилиш мақсадида Каъбани кўзлаб кетаётган кишиларга қарши уруш қилиш ҳаром экани. Фақат Каъбага кетаётган одам кофир ё мушрик бўлса, унга Ҳарамга киришга изн берилмайди.\nМўмин киши эҳромдан чиққанидан сўнг ов қилишига рухсат борлиги. Чунки эҳромдаги киши ов қилиши ёки у учун овланган ҳайвон гўштидан ейиши ҳалол бўлмайди. Бу ҳукм ўз кучида қолган, юқоридаги насх унга тегишли эмас.\nДушманга адоват қилишда ҳаддан ошишнинг ҳаром экани. Кимнинг душмани бўлса, бу ҳол уни душманига зулм қилишга, ҳаддан ошиб, тажовуз қилишга олиб бориши жоиз эмас. Аммо душман зулм қилса, шундагина зулми ва тажовузига қарши етарлича жавоб бериши мумкин. Аллоҳ таоло деди: “Сизларни Масжиди ҳаромдан тўсганлари учун бир қавмни ёмон кўриш улар ҳақида адолатсизлик қилишингизга олиб бормасин”. Бу ҳодиса Ҳудайбияда бўлган эди. Мушриклар Расулуллоҳ саллаллоҳу алайҳи ва саллам ва мўминларни умра қилишдан тўсган эдилар. Шунда мусулмонлар билан мушриклар ўртасида “Ҳудайбия сулҳи” номи билан машҳур сулҳ тузилди. Аллоҳ таоло мўминларни огоҳлантирдики, уларни Масжиди ҳаромдан тўсишгани туфайли мушрикларга бўлган адоват ва нафратлари ўртада сулҳ тузилгандан сўнг улар ҳақида адолатсизлик қилишга олиб бориб қўймасин.\nЯхшилик ва тақвода мусулмонлар ўзаро ҳамкорлик қилиши вожиб экани. Яхшиликда ҳамкорлик қилишдан мурод садақа қилиш, қарз бериш, ҳар турли ёрдам ва мурувват кўрсатиш, хайр-саховат ва эҳсонлар қилишда бир-бирларига ёрдам беришларидир. Зеро буларнинг барчаси яхшилик ва яхшиликда ҳамкорлик қилишдир. Тақвода ҳамкорлик қилиш эса Аллоҳ ва Расулининг буйруқ ва қайтариқларига итоат этишда, амри маъруф ва наҳий мункар билан динни комил тарзда барпо қилишда ҳамкорликдир. Бирон вожиб тарк этилса ёки ҳақ-ҳуқуқлардан бири поймол қилинса, мўминлар дарҳол шу ташлаб қўйилган вожибни тиклаш ва ўрталарида зое бўлган ҳақни ўрнига келтиришда бир-бирларига ёрдам беришлари шарт. Чунки улар бир миллатдир.\nГуноҳ ва адоватда ҳамкорлик қилишнинг ҳаром экани. Гуноҳдан мурод зино, судхўрлик, ўғрилик, ғийбат, чақимчилик, фарз амалларни қилмаслик, шунингдек, турмуш қуришдаги, емоқ-ичмоқ, кийим-кечак ва бошқа нарсалардаги ҳаром ишларни қилиш каби катта гуноҳлардир. Бу каби гуноҳлар мусулмонлар орасида олдин йўқ бўлган бўлса, уларни пайдо қилиш, бор бўлса, давом этишига ҳамкорлик қилиш ҳаром бўлган гуноҳлардир. Адоват эса зулм, тажовуз ва ҳаддан ошиш бўлиб, мўминларнинг жони, моли ва обрўсига тажовуз қилувчи золимга ёрдам бериш ҳар қандай ҳолатда ҳам ҳаромдир. Золимга ёрдам бериш у ёқда турсин, унга мойил бўлиш ҳам ҳаром. Аллоҳ таоло деди: “Ўша золим кофирларга мойил бўлманглар, акс ҳолда сизларга дўзах ўти етади” (Ҳуд, 113). Мойил бўлиш – золим тарафга оғиш, унинг қилаётган зулмига рози бўлиш ва зулмдан қайтармасликдир.\nАллоҳ азза ва жалладан тақво қилишга бўлган буйруқ. Аллоҳ таоло ушбу нидонинг охирида: “Аллоҳдан қўрқинг. Зеро, Аллоҳ азоби қаттиқ зотдир”, деди. Тақвога буюриш – Аллоҳ ва Расулига ҳамда мусулмон раҳбарга итоат этишга буйруқ деганидир. Аллоҳ ва Расули буюрган фарз, вожиб ва суннат амалларни бажариш ҳамда Аллоҳ ва Расули қайтарган ботил эътиқод, ёмон, бузуқ сўз ва ишларни тарк этиш билан тақво ҳосил бўлади.\nБу нидо ўз ичига олган буйруқ ва қайтариқларга мўминлар бепарво бўлмаслиги учун, Аллоҳ таоло бу нидони: “Аллоҳ азоби қаттиқ зотдир” деган сўзлар билан якунлади. Агар мўминлар ўзларига топширилган ишларга бепарво бўлсалар, жиддий эътибор қаратмасалар, Аллоҳ уларнинг устига шундай азоб туширади, кейин ўзлари афсус-надомат чекиб қоладилар, бироқ унда кеч бўлган бўлади. Кейинги пушаймон ўзинга душман, дейилгани каби, афсус-надоматларининг фойдаси бўлмайди. Аллоҳнинг азобидан ҳазир бўлинг, эй аҳли иймон! Аллоҳ таоло ҳукм қилади, Унинг ҳукмини қайтарувчи ҳам, бекор қилувчи ҳам йўқ. Аллоҳ тез ҳисоб-китоб қилувчи зотдир.\nAvvalgi maqolaАллоҳнинг динига даъват қилиш\nKeyingi maqola Таркибида тўнғизга оид моддалар мавжуд бўлган озиқ-овқатларни истеъмол қилиш ҳукми ҳақида


Африка жанубида 45 млн кишига очлик...\n20.01.2020 15:32 0 1355\nАфрика жанубида тошқин, қурғоқчилик ва оғир иқтисодий вазият туфайли 45 миллион киши очликка маҳкум бўлиш арафасида. Бу ҳақда Бирлашган Миллатлар Ташкилоти Жаҳон савдо дастури ҳудудий раҳбари маълум қилган, деб ёзади «Regnum».\n«Очлик хавфи мисли кўрилмаган даражага етган. Вазият ёмонлашишда давом этмоқда», — деб огоҳлантирди Африка бўйича ЖСД раҳбари Лола Кастро.\nУнинг сўзларига кўра, охирги беш йил ичида Африка жануби ёғингарчилик етишмаслигидан жиддий азият чекди. Давомли қурғоқчилик ҳудуддаги 16 мамлакатда ҳосилнинг нобуд бўлишига сабаб бўлди: уларнинг кўпчилиги дунёнинг ночор давлатлари сирасига киради.\nКастронинг фикрича, иқлим ўзгаришлари қурғоқчиликдан ташқари ҳалокатли довул ва бўронларни келтириб чиқаради.\n2019 йили «Идай» довули Мозамбик, Зимбабве ва Малавида жиддий сув тошқинларига сабаб бўлди. Уларда юзлаб одамлар ҳалок бўлди, миллионлаб аҳоли бошпанасиз қолди ва турмуш тарзи ҳаддан ташқари ёмонлашди.\nАфрика қурғоқчилик ёғингарчилик\nКоронавирус 18/05, 14:43\nАфриканинг қайси давлатларида коронавирус кўпроқ кузатилмоқда?\nКоронавирус 17/05, 17:54\nCOVID-19: Мадагаскарда биринчи ўлим ҳолати қайд этилди\nХориж 10/05, 22:18\n18 ой асирликда бўлган италиялик қиз уйига қайтди


By Камолиддин Иноятуллоҳ on 06/15/2021 ТАРИХ ТАРИХНИНГ БУЮК ШАХСЛАРИ ТОБЕИНЛАР\n“Имконим бўлганида Қосим ибн Муҳаммадни халифа этиб тайинлаган бўлардим” (Умар ибн Абдулазиз).\nБу улуғ тобеин ҳақида бирон маълумотга эгамисиз?\nҚосим ибн Муҳаммад ёшлик чоғиданоқ атрофидаги улуғликларнинг барини битта ҳам қолдирмай ўзида жамлаган эди.\nОтаси Муҳаммад ибн Абу Бакр Сиддиқ…\nОнаси Форснинг сўнгги подшоҳи Кисро Яздажурднинг қизи…\nАммаси мўминларнинг онаси Ойша разияллоҳу анҳо…\nШунча фазилат устига у илм ва тақвони бошига тож қилиб кийган эди.\nЭнди бундай улуғликка рақобат қилгудай улуғлик бор деб ўйлайсизми?\nҲикоя қилмоқчи бўлганимиз улуғ тобеин, Мадинанинг етти фуқаҳоларидан бири, замонасининг илм, ақл ва тақвода энг афзалларидан бўлган Қосим ибн Муҳаммад ибн Абу Бакр Сиддиқдир. Келинг, унинг ҳаёт қиссасини аввалидан бошлаймиз.\nҚосим ибн Муҳаммад Усмон разияллоҳу анҳунинг халифалик даври охирларида дунёга келди. Илк қадамлар ташлаётган гўдаклик чоғида мусулмон диёрларига фитна шамоллари эсиб, уйларни ларзага келтирадиган даражада кучайди. Зоҳид, обид халифа Усмон Зуннурайн разияллоҳу анҳу Қуръонни тиловат қилиб ўтирган ерларида шаҳид қилиндилар. Мўминлар амири Али ибн Абу Толиб разияллоҳу анҳу билан Шом диёри амири Муовия разияллоҳу анҳу ўрталарида катта келишмовчилик пайдо бўлиб, авж олди. Бирин-кетин чиққан бундай даҳшатли, одамни ҳайрону лол қолдирадиган ҳодисалар асносида ҳикоямиз қаҳрамони опаси билан бирга Мадинадан Мисрга қараб йўл олди. Сабаби, отаси ўшанда мўминлар амири Али ибн Абу Толиб разияллоҳу анҳу тарафидан Мисрга волий этиб тайинланган эди. Бироқ бу қонли фитнанинг чангали отасига ҳам етиб, боланинг кўз ўнгида уни ҳам қатл этди. Муовия разияллоҳу анҳу тарафдорлари Мадинани эгаллашгач, қаҳрамонимиз Мисрдан Мадинага қайтди. Мадинадан Мисрга отасининг ҳузурига кетган бўлса, энди Мадинага ота-онадан айрилган етим бўлиб қайтди.\nБу машаққатли кўч-кўчлар ҳақида Қосимнинг ўзи шундай ҳикоя қилади: “Отам Мисрда қатл этилгач, амаким Абдураҳмон ибн Абу Бакр келиб, мен билан синглимни Мадинага олиб кетдилар. Мадинага келишимиз билан аммамиз Ойша разияллоҳу анҳо одам юбориб, бизни амакимиз уйидан ўз уйларига олиб келдилар ва бизни ўзлари тарбиялаб, вояга етказдилар. Ойша разияллоҳу анҳодан кўра яхшилик ва меҳр-шафқатда устун бўлган бирон ота-онани кўрмадим.\nБизни ўз қўллари билан овқатлантирар, аммо ўзлари емас эдилар. Бизнинг қорнимиз тўйгач, овқатдан бирон нима қолган бўлса, шундагина ер эдилар. Бизга онанинг кўкракдан ажратилган гўдагига қиладиган муомаладан кўра ҳам яхшироқ муомала қилар, бизни оқ ювиб, оқ тарар ва оппоқ кийимлар кийгизиб қўяр эдилар.\nБизни доим яхшиликка қизиқтириб, яхшилик қилишга одатлантирар, ёмонликдан қайтариб, уни тарк этишга ундар эдилар.\nТоқатимиз етганича Аллоҳнинг Китоби ва Пайғамбаримиз Муҳаммад саллаллоҳу алайҳи ва салламнинг ҳадисларини бизларга қунт билан ўргатар эдилар.\nИкки ҳайит кунлари яхшилик ва эҳсонлари яна-да ортиб кетар эди. Арафа оқшомида сочимни олиб, мени ва синглимни ювиб-тараб, тонг отгач янги кийимлар кийгизар ва ҳайит намозини ўқишимиз учун Масжиди Набийга юборар эдилар. Намоздан қайтганимизда эса синглим билан менинг ҳузуримизда қурбонлик қилардилар.\nБир куни бизга оппоқ кийимлар кийгизиб, мени ўнг тиззаларига, синглимни эса чап тиззаларига ўтқизиб олдилар. Шу куни Абдураҳмон амакимни чақиртирган эдилар. Амаким келганларида саломлашиб, чиройли кутиб олдилар, сўнг Аллоҳ азза ва жаллага ҳамду сано айтиб, гап бошладилар. Мен аммам Ойша разияллоҳу анҳо каби фасоҳат билан, гўзал ва ширин сўзлайдиган на бир эркак ва на бир аёлни кейин ҳам кўрмадим.\nАкаларига юзланиб: “Акажон, мана шу икки жиянимни сиздан олиб, уйимга олиб келганимдан бери мендан бир оз хафа бўлганга ўхшаб юрибсиз. Аллоҳга қасамки, мен буни сиздан ўзимни катта тутиб ёки сиздан ёмон гумон қилиб, ёхуд бу етим жиянларимиз ҳаққини тўла ўтай олмайсиз деган ўйда қилмадим. Акажон, сизнинг оилангиз кўп, бу икки жиянимиз эса ҳали ўзини эплай олмайдиган гўдак бўлганидан шундай қилган эдим. Болалик қилиб, у ер-бу ерларни булғаб қўйишса, аёлларингизнинг кўнгли ранжиб қолишидан қўрқдим. Жиянларимнинг бу ҳолатида уларга қараб туришга аёлларингиздан кўра ўзимни ҳақли деб ўйлаган эдим. Мана, жиянларимиз ўзларини бемалол эплай оладиган даражада катта бўлиб қолишди. Энди уларни олсангиз бўлади”, дедилар. Шундан сўнг Абдураҳмон амаким бизни ўз уйларига олиб кетдилар”.\nБироқ Абу Бакр Сиддиқнинг набираси бўлмиш бу боланинг қалби аммаси, мўминлар онаси Ойша разияллоҳу анҳонинг уйларига боғланганича қолди. Нубувват хушбўйликлари билан хушбўйланган ул муборак хонадон тупроғида униб-ўсди… Пайғамбар аёлининг қарамоғида таълим-тарбия олди… У зотнинг тўлиб-тошган меҳр ва раҳм-шафқат булоғидан қониб-қониб ичди… Шундай қилиб, севимли жияннинг вақтлари аммаси билан амакисининг уйи орасида тақсимланган эди. Аммасининг муаттар ва мунаввар манзилидаги ширин хотиралари бутун ҳаёти давомида уни тарк этмади. Қосим ибн Муҳаммаднинг ўзи айтиб берган мана шу хотиралардан айримларини сизга ҳам ҳавола қиламиз, қулоқ тутинг:\n“Бир куни аммам Ойша разияллоҳу анҳога: “Онажон, менга Пайғамбар саллаллоҳу алайҳи ва саллам билан икки саҳобаларининг қабрларини кўрсатинг, уларни кўргим келяпти”, дедим. Чунки учта қабр уйнинг ичида бўлиб, аммам улар устини кўз тушмайдиган қилиб ёпиб қўйган эдилар. Баланд кўтарилмаган ва ер билан текис ҳам бўлмаган учта қабрни менга кўрсатдилар. Қабрлар устига масжид ҳовлисида бўлган майда қизил тошлардан тўшалган эди. “Расулуллоҳ саллаллоҳу алайҳи ва салламнинг қабрлари қай бири?” деб сўрадим. Қўллари билан кўрсатиб: “Мана бу” дедилар ва ўша онда кўзларидан яноқларига катта-катта ёш сизиб чиқди. Кўзларидан чиққан ёшни менга кўрсатмаслик учун тезда артиб олдилар. Пайғамбар саллаллоҳу алайҳи ва салламнинг қабрлари икки саҳобалари қабридан олдинда жойлашган эди. “Бобом Абу Бакр Сиддиқнинг қабрлари қайси?” деб сўрадим. “Мана буниси”, деб кўрсатдилар. Бобом Пайғамбаримиз саллаллоҳу алайҳи ва салламнинг бошлари яқинига дафн қилинган эканлар. “Унда буниси Умар разияллоҳу анҳунинг қабрлари экан-да?” деган эдим: “Ҳа, шундай”, дедилар. Умар разияллоҳу анҳунинг бошлари бобомнинг беллари ва Пайғамбар саллаллоҳу алайҳи ва салламнинг оёқларига яқин қўйилган экан”.\nAvvalgi maqolaМуваффақият сирлари | 37 | Неъматни борида қадрланг\nKeyingi maqola Ҳидоя шарҳи | 203 | Ражъий талоқ (2) | Шайх Содиқ Самарқандий


Содиқлик — Dilkashradio.com\nАссалому алайкум ҳурматли радио тингловчи мухлислар. Яна сизлар билан радио тўлқинлари орқали дийдор учрашиб турганимиздан бағоят миннатдормиз. Бугун мен Ғолиббек микрофон қаршисидаман. Масиҳга эргашувчи инсоннинг ҳаётидаги энг оғир масала бу гуноҳга қарши тура олишдир. Худованд ҳам биз инсонлардан хоҳлайдиган ягона истаги — гуноҳсиз ҳаёт кечиришимиз.\nКўпчилик Худовандга ишонмайдиган инсонлар шундай айтадилар: ҳаётда бир марта яшаймиз, наҳотки у берган имкондан тўла лаззатлана олмасак? Азизлар, наҳотки ҳаётдан лаззатланиш фақатгина гуноҳли ишлар орқали амалга ошади. Қайси инсон ўзи гуноҳ ботқоғига ботиб кетаётиб, ўзининг кетидан бошқаларни ҳам тортиб кетишга ҳаракат қилмаган?\nБундай деб айтишимизга сабаб, айрим дўстларимиз бошқаларни ҳам ўз ортидан эргаштиришга ҳаракат қилади. Пўтифарнинг аёли, аввало, ўзининг эрига нисбатан юрагида бевафолик қилди. Энди бўлса у, Юсуф ҳам унинг эрини алдашини хоҳларди. Шунда эрининг олдида иккаласи ҳам айбдор бўларди. Йигит эса қанчалик азоб чекарди! У даҳшатли васвасага дучор бўлган қул эканлигини энди тушунди. Ёнида эса маслаҳат олиши учун ҳеч ким йўқ эди.\nАгарда бекасининг ўрнида канизак бўлганда эди, у ҳолда Юсуф у билан бир жойда бўлмаслиги учун хўжайинидан ё канизакни, ёки унинг ўзини сотиб юборишини илтимос қилар эди. Бироқ қандай қилиб ҳар доим унга яхши муносабатда бўлган хўжайинининг кўзига чўп тиқиши мумкин? Бунинг ҳеч ҳам иложи йўқ! Шунда Юсуф васвасага қарши курашишга, яъни ҳеч кимга билдирмасдан чидашга аҳд қилди.\nЮсуф айвонда турар экан, Худованддан бу курашда унга ёрдам беришини сўраб, ҳасрат билан осмонга қараб турар эди. Унга гуноҳ қилгандан кўра ўлгани яхшироқдай туюларди. У ҳамма нарсага тайёр эди, фақат хўжайинига азоб-уқубат келтирмаса бўлгани. Хизматкорларга буйруқларни бериб бўлиб, Юсуф бекасидан буйруқ олиш учун унинг хонасига йўл олди.\nУ бекасининг қаршисида кўзларини ерга қаратганча, диққат-эътиборини бир ерга тўплаган ҳолда иродасида маҳкам турар эди. У ички ҳаяжонини босишга уриниб, яна бир янги ҳужумни кутарди. Шундай иродаси кучли одам заифгина, нозик аёл айтган дастлабки сўзларидан титраб кетди. Юсуф, Юсуф! — У энг таъсирли илтимосдай янграган маъюс овозни эшитди.\nУ бошини кўтарди ва бекасининг чиройли чеҳрасини ҳамда гўзал, кишини ўзига мафтун қиладиган танасини кўрди. Шундай севувчи ва муҳаббатга ташна аёлнинг гўзал ҳуснини ким ҳам тасвирлаб бера оларди! Йигитнинг юраги тўхтаб қолди, уни ишқ алангаси куйдираётган эди. Хурматли радио тингловчи биродарлар, Юсуф айнан шу жойда ўзини ҳам ва шу гўзал аёлни ҳам гуноҳ қилишдан асраб қолди. Тўғри, Юсуф учун бу осон бўлмади. Лекин юраги Худованд олдида тозалигича қолди. Азизлар, доимо Худовандга содиқ қолишга ҳаракат қилайлик. Хайр.\nХудовандга улуғворлик келтириш\nМуаммони муҳокама қилиш


Навбатдаги рекорд сари! Равшан Эрматов 2-турнинг энг муҳим ўйинига тайинланди - Халқ сўзи\nНавбатдаги рекорд сари! Равшан Эрматов 2-турнинг энг муҳим ўйинига тайинланди\n18:14 19 Июнь 2018 Спорт\nФутбол бўйича Россияда бўлиб ўтаётган жаҳон чемпионатида бош ҳакам сифатида ишлаётган Равшан Эрматов 2-тур доирасидаги Аргентина ва Хорватия терма жамоалари ўртасидаги учрашувни бошқариб боради.\nУнга қанотларда Абдуҳамидулло Расулов ва Жаҳонгир Саидов ёрдам беришади.\nБу ўйин Эрматов учун жаҳон чемпионатлари тарихидаги 3-турнирда ҳакамлик қилиши бўлади. Шунингдек ўзбекистонлик ҳакам 10-учрашувда бош ҳакам сифатида ишлайди. Эрматов бу орқали ўзи томонидан ўрнатилган мутлақ рекордни янгилайди.\nЭслатиб ўтамиз, шу кунга қадар ҳеч бир ҳакам ЖЧ финал босқичи ўйинларида 10та ўйинни бошқармаган.\nМаълумот учун, Аргентина ва Хорватия терма жамоалари ўртасидаги учрашув 21 июнь куни Нижний Новгород шаҳрида бўлиб ўтади. Учрашув Тошкент вақти билан 23:00да бошланади.


”СОҒЛОМ ОНА - СОҒЛОМ ОИЛА”\nБарчамизга аёнки ҳозирда юртимизда спортга катта эътибор қаратилмоқда. Аёлларни спортга жалб қилиш, уларни спорт сохасида юртимиз равнақини янада юксалтириш, жисмоний салоҳияти юқори рухий тетик қилиб тарбиялаш, шу жумладан, бўш вақтларини мазмунли ўтказиш учун давлатимиз томонидан бир қанча имкониятлар яратилди.\n“Соғ танада соғлом ақл” дейди доно халқимиз. Спорт нафақат жисмоний юксалиш, балки маънан етукликка чорлайди десак муболаға бўлмайди. Аёлни ташқи кўринишига шу билан бир қаторда кайфиятига ҳам таъсири катта десак адашмаган бўламиз.\nБугун Муҳаммад ал-Хоразмий номидаги Тошкент ахборот технологиялари университети Ҳотин-қизлар кенгаши, ”Жисмоний тарбия” кафедраси ва касаба уюшмаси қўмитаси ҳамкорликда ”СОҒЛОМ ОНА - СОҒЛОМ ОИЛА” шиори остида университетнинг аёл профессор ўқитувчилари ва аёл ишчи ходимлари ўртасида спорт мусобақалари ташкил этилди. Аёл профессор-ўқитувчилар ва бўлим ходимлари мусобақаларда фаол иштирок этдилар. Волейбол, бадминтон, стол тенниси ва шахмат бўйича аёллар ўзаро беллашдилар. Волейбол бўйича беллашувлар факультетлараро бўлиб ўтди.\nБеллашув спорт мураббийлари томонидан баҳолаб борилди. Мусобақа ғолиблари университет касаба уюшмаси томонидан совғалар билан тақдирландилар.


15 Окт, 2019-г. Другие\nБу йилги DevFest конференциялари дунёнинг 143 та шаҳрида ўтказилиши ҳамда уларда 125 000 дан ортиқ иштирокчи ташриф буюриши режалаштирилган. Шу жумладан, Ўзбекистон пойтахтида ҳам ушбу улкан тадбир иккинчи бор Тошкент шаҳридаги Инҳа университетида бўлиб ўтади ва у кўплаб дастурчилар, лойиҳа менежерлари, таҳлилчилари ва бошқа IT-мутахассисларини бирлаштиради.\nТадбирда Web, Mobile ва Sloud соҳаси бўйича кўплаб халқаро ва маҳаллий маърузачилар тақдимотлари бўлиб ўтади. Бу йил конференцияда Google технологиялари иштирокидаги ишланмалар бўйича техник экспертлардан ташқари, лойиҳаларни ривожлантириш ва ишлаб чиқиш соҳасидаги мутахассислар ҳам сўзга чиқадилар — уларнинг барчаси ўз тажрибалари ва инновациялари билан бўлишишади.\nКонференцияда қатнашиш мутлақо бепул. Тадбирга компания вакиллари, дастурчилар ва Google ишланмалари ҳамда илғор технологияларига қизиқувчилар таклиф этилади.


Кўп бериладиган саволларга жавоблар | Ўзбекистон Республикаси Транспорт Вазирлиги\n1. Aвтобус стансиясида автобусимни қандай топсам бўлади?\n- Чиптангизда перрон рақами ва автобус давлат рақами кўрсатилади. Aвтовокзалдаги перронларнинг ҳар бирида белги бор, унга кўра керакли автобусингизни осонгина топишингиз мумкин.\n2. Бепул чипта олиш учун болалар неча ёшда бўлиши керак?\n- Бепул чипта 5 ёшгача бўлган болалар учун тақдим етилади. Сизда боланинг туғилганлик ҳақидаги гувоҳномаси ва ота-онанинг болани олиб чиқиб кетиш учун розилигини тасдиқловчи ҳужжат бўлиши керак.\n3. Aвиачиптани сотиб олмай туриб, қанча муддатга уни брон қилишим мумкин?\n- Бу сиз танлаган тарифга, шунингдек, қанча муддат аввал чипта брон қилинаётганига боғлиқ. Брон амал қилинишининг аниқ вақти ва унинг давомийлиги ҳақидаги маълумотни чипта сотиш кассаларидан олишингиз мумкин.\n4. Мен чиптамни йўқотдим, уни қайтариб олсам бўладими?\n- Ҳа, ва жуда осон. Сиз Узавтотранс кассаларига мурожаат қилишингиз, исм-шарифингизни ва рейсингизни ёки чиптанинг рақамини кўрсатишингиз керак ва у олдингизда тиклаб берилади.\n5. Мени автобусга чиқаришмади, чипта пулини қайтариб олишим мумкинми?\n- Ҳа, йўқотилган чиптани тиклашда бўлгани каби, Узавтотранс кассаларига мурожаат қилишингиз керак, у йерда пул қайтариб берилади. Aгар автобусга чиқмаганингизда айбингиз бўлмаса, чипта нархи сизга ҳеч қандай жарима солмасдан қайтариб берилади.\n6. Aвтобусда йўловчиларга тегишли уй ҳайвонларини ташиш мумкинми?\n- Бу мумкин. Aсосий шарт - ҳайвонни багажда ташиш. Уй ҳайвонингиз саёҳат давомида бошқа йўловчиларга ва ҳайдовчига халақит бермаслигига ишонч ҳосил қилинг.\n7. Менинг юкларим йўқолди, кимдан ёрдам сўраш керак?\n- Aгар юкингизни топа олмасангиз, аниқ маълумот учун УзAвтоТранс диспетчерлик хизматига мурожаат қилишингиз ёки қўнғироқларни қабул қилиш марказига қўнғироқ қилишингиз керак.\n8. Халқаро авиақатнов чиптасини қандай сотиб олиш мумкин?\n- Халқаро рейс чиптасини сотиб олиш учун автовокзал кассасига мурожаат қилишингиз керак. Паспортингизни олиб келишни унутманг.\n9. Мен учадиган рейс кечиктирилаётгани ёки кечиктирилмаётганини қандай билишим мумкин ?\n- Сиз авиакомпания сайтидаги «Онлайн табло» бўлимига мурожаат қилган ҳолда рейсингизнинг терминалини аниқлаб олишингиз мумкин. Шунингдек, аеропортга келиб, зарурий маълумотларни учиш залидаги таблодан ҳам билишингиз мумкин.\n10. Қандай турдаги самолётда учамиз?\n- Жадвалда кўрсатилган ва чипта сотиб олаётганигизда сизга, балки, малум қилинган самолёт тури техник ёки амалий сабабларга кўра ўзгартирилиши мумкин. Рейсингиз учун айнан қандай ҳаво кемаси тайёрланаётганини билиш учун рейсингизга йўловчилар ва юкларни рўйхатга олаётган авиакомпания ходимига мурожаат қилишингиз зарур бўлади.\n11. Паспортимнинг амал қилиш муддати тез орада тугаётган бўлса, мен саёҳат қилишим мумкинми?\n- Кўпгина мамлакатларда паспорт амал қилиш муддатига махсус талаблар мавжуд. Кўпинча паспортингиз амал қилиш муддати саёҳатингиз давомийлиги муддатидан анча узун бўлади. Бу талаблар сиз фуқароси бўлган мамлакат ва бошқа омилларга кўра фарқ қилиши мумкин. Илтимос, саёҳатингиз давомида борадиган барча мамлакатлар учун паспорт ва виза талаблари билан танишиб чиқинг ва паспортингиз амал қилиш муддати бутун саёҳатингиз учун яроқлилигига ишонч ҳосил қилинг.\n12. Қўлда олиб юриладиган юк бепул юк меъёрига кирадими?\n- Бепул ташиладиган юк меъёрига қуйидагилар киритилмайди:\n- аёллар сумкаси, еркаклар портфели ёки қоғоз солинадиган папка;\n- парвоз вақтида ўқиладиган босма нашрлар;\n- оғирлиги 2 кг дан ошмайдиган ихчам компютер;\n- чақалоқ учун озиқ-овқат ва болалар учун йўл бешиги;\n- соябон ёки хасса;\n- палто, плаш ёки бошқа устки кийим;\n- қалин жун рўмол;\n- қўлтиқтаёқ (агар у парвоз давомида йўловчига керак бўлса);\n- оғирлиги 5 кг дан ва ўлчами ени, бўйи, баландлигини жамлаганда 115 см дан ошмаган,\nDuty Free дўконидан сотиб олинган битта сумкадаги харидлар.\n13. Сафар учун виза зарур еканлигини қандай билиш мумкин?\n- Баъзи мамлакатлар саёҳатгача олиниши керак бўлган кириш ёки транзит визаларини талаб қилади. Сиз боришни режалаштирган ёки транзит парвозларингизда борадиган ёки маълум муддат давомида қоладиган мамлакатингиз елчихонасининг виза/консуллик бўлими билан боғланишингизни тавсия қиламиз. Кўплаб мамлакатлар ўзларининг расмий веб-сайтларида виза тартиби/виза олиш ҳақидаги маълумотларни жойлайдилар, шунингдек, зарурий маълумотни авиачипта брон қилишда агентингиздан ҳам билиб олишингиз мумкин. Зарурий виза ва белгиларнинг борлиги борасидаги масъулият тўлиқ йўловчиларда бўлади.


Навоий вилояти.Рўйхатда кўринмаган электрон чипта қаерда экан? - Истеъмолчилар ҳуқуқларини ҳимоя қилиш Агентлиги\nНавоий вилояти.Рўйхатда кўринмаган электрон чипта қаерда экан?\n“Ўзбекистон темир йўллари” АЖга қарашли йўловчи ташувчи поездининг “Бухоро-Тошкент” йўналиши бўйича истеъмолчи Ш.Х https://e-ticket.railway.uz сайти орқали 116 940 сўмга электрон чипта харид қилади. Тўловни эса “Click”тизими орқали амалга оширади. Яратилган бундай қулайлик ва тежалган вақтидан истеъмолчи хурсанд бўлди. Аммо хурсандчилиги узоққа чўзилмади. Навоий вилояти Қизилтепа туманида жойлашган темир йўл бекатига келганида хизмат кўрсатувчи чипта рўйхатда кўринмаётганлигини айтиб ўтди.Қайта- қайта уринишлар зое кетди, электрон чипта эса топилмади.\nБу орада позеднинг жўнаш вақти келганлиги сабабли йўловчи Ш.Х. 118 600 сўмга қайта чипта сотиб олишга мажбур бўлади. Манзилига етиб келиб Тошкент шаҳридаги темир йўл вокзалидан бу ҳақда маълумот сўрайди. Унга жавобан чипта онлайн рўйхатдан ўтганлиги, аммо поезд кетиб бўлганлиги сабабли чипта пулини қайтариб бериш имкони йўқлигини билдиришади.\nБу ҳақда истеъмолчилар ҳуқуқларини ҳимоя қилиш агентлигига тушган мурожаат Навоий вилоятига йўналтирилди. Агентликнинг мазкур вилоят ҳудудий тузилмаси “Ўзтемирйўлйўловчи” АЖ Бухоро филиалига мурожаат юзасидан сўров юборди.\nАгентликка маълум бўлишича, Қизилтепа туманидаги темир йўл бекатига тегишли касса ходими Ф.Хнинг масъулиятсизлиги оқибатида истеъмолчи қайта чипта харид қилишга мажбур бўлган. Филиал томонидан иккинчи маротаба харид қилинган 118 600 миқдоридаги чипта пули қоплаб берилишига эришилди.\nШунингдек, масъулиятсизликка йўл қўйган ходим Ф.Х Ўзбекистон Республикаси Меҳнат Кодексида белгиланган тартибда интизомий жазо чорасини олди.\nCategory: Без категории 10.08.2020\nКоронавирус касаллигидан даволанаётганларни тиббий хизмат билан таъминлаш учун 1105 рақамли салл-маркази


ОТМК томонидан жорий йилда ижтимоий лойиҳалар учун 100 миллиард сўмдан ортиқ маблағ йўналтирилади Ўзбекистон янгиликлари\nОТМК томонидан жорий йилда ижтимоий лойиҳалар учун 100 миллиард сўмдан ортиқ маблағ йўналтирилади\n26 November 2019, 11:38\nЎзбекистан, Тошкент –Batafsil.uz ЯА. Олмалиқ тоғ-металлургия комбинати жорий йилда ижтимоий лойиҳаларни ривожлантириш учун 100 миллиарддан ортиқ маблағни йўналтирган. Корхона матбуот хизмати маълум қилишича, йил якунига қадар ушбу кўрсаткичнинг янада ошиши кутилмоқда.\nКомбинатнинг 70 йиллик тарихи давомида ўта кучли ижтимоий инфратузилма шаклланган. Хусусан, 16та мактабгача таълим муассасаси, иккита стадионга эга спорт мажмуалари, “Металлург” маданият саройи, аквапарк, “Нуроний” пенсионерлар уйи, “Баҳор” меҳмонхонаси ва унинг филиаллари шулар жумласидандир. Бундан ташқари, ОТМК тасарруфида бир нечта дам олиш жойлари ва пансионатлар, бешта болалар оромгоҳлари мавжуд.\n“Корхона балансида мавжуд бўлган ва ўз фаолияти учун барча зарурий манбаларниолаётган 35та ижтимоий объектлардан ташқари, комбинат томонидан ходимлар ва уларнинг фарзандлари, шунингдек меҳнат ва Иккинчи жаҳон уруши фахрийларини муҳофазалаш бўйича кучли ижтимоий сиёсат олиб борилмоқда. Мисол учун, жорий йил давомида йиллар давомидаги хизмати учун, шунингдек давлат байрамлари ва комбинатнинг 70 йиллиги муносабати билан комбинат мунтазам равишда ходимларга мукофот бериб келмоқда ", – деб айтди ОТМК бошқарув раисининг ижтимоий масалалар бўйича ўринбосари Улуғбек Фаёзов.\nУнинг сўзларига қараганда, Иккинчи жаҳон уруши қатнашчиларига ҳар ойда ОТМКдан озиқ-овқат маҳсулотлари, 9 май куни эса пул мукофотлари берилади. Бундан ташқари, меҳнат фахрийларига йилида бир марта энг кам иш ҳаққининг 5 баробари миқдорида моддий ёрдам кўрсатилади.\nШуниси эътиборга лойиқки, бугунги кунда комбинатнинг 36 минг нафар ходимлари нафақат республика, балки хорижнинг дам олиш масканларига бориш имкониятига эга. Кўп йиллардан буён алоҳида намуна бўлган мутахассислар Ялта ва Кисловодск шаҳарларида ўз таътилларини ўтказишмоқда.\nКомбинат мактаб-интернатлар, “Меҳрибонлик уйлари” ва “Мурувват уйлари”га ёрдам бериб келмоқда. Бундан ташқари, унинг балансида 300дан ортиқ уй ва учта ётоқхона мавжуд. Жорий йилда ОТМК юбилейи муносабати билан корхона ҳисобидан барпо этилган 10 та етти қаватли уйлар фойдаланишга топширилган.\nЮқоридагилар билан бирга, корхона томонидан соғлиқни сақлаш муассасаларида таъмирлаш ишлари олиб борилмоқда. Биргина охирги йилларда шаҳар кўп тармоқли ва шаҳар болалар касалхонаси, туғруқ комплекси қайта қурилган, учта оилавий поликлиника таъмирланган. Мазкур объектларнинг барчаси учун ОТМК ҳисобидан мебель ва жиҳозлар ҳам олиб берилган.\nҲозирдан бошлаб омбинатда кейинги йил учун мўлжалланган ижтимоий лойиҳалар бўйича махсус дастур ишлаб чиқилмоқда, унинг бюджети тайёрланмоқда. Шубҳасизки, таълим ва соғлиқни сақлаш муассасалари, шунингдек ижтимоий муҳофазага муҳто аҳоли қатламлари учун ажратилаётган маблағлар миқдори ошиб бораверади.


Ахборот ресурс маркази - QarshiDU.Uz\nҚарши давлат университети ахборот-ресурс маркази директори:\nБоймуродов Фаррух Фарход ўғли\nТелефон: (+99897) 004-09-96\nҚарши давлат университети Ахборот-ресурс маркази Ўзбекистон Республикаси Президентининг 2006 йил 20 июндаги “Республика аҳолисини ахборот-кутубхона билан таъминлашни ташкил этиш тўғрисида”ги ПҚ-381 қарори асосида университет кутубхонаси замирида ташкил этилди. Ахборот-ресурс маркази 1946 йилда педагогика билим юрти қошида ўз фаолиятини бошлаган. 1961 йилдан бошлаб педагогика институти кутубхонаси мақоми берилди. Ўша даврда кутубхонанинг умумий китоб фонди 219500 тани ташкил этган. Шундан дарслик, ўқув ва методик қўлланмалар, илмий ва бадиий адабиётлар (рус ва ўзбек тилларида) 186500 та, карта ва изоматериаллар 700 та, журнал ва газеталар 92 номда бўлган.\nУниверситетда 2015 йил замонавий талаб даражасидаги Ахборот-ресурс маркази биноси тўлиқ ишга туширилди.\nҲозирги кунда марказда 5 та бўлим фаолият олиб бормоқда:\n1. Ахборот-кутубхона ресурслари билан хизмат кўрсатиш бўлими.\n2. Электрон ахборот-ресурслар бўлими.\n3. Илмий-услубий ва ахборот-маълумот (даврий нашрлар) бўлими.\n4. Ахборот кутубхона ресурсларини бутлаш, каталоглаштириш ва тизимлаштириш бўлими.\n5. Хорижий ахборот кутубхона ресурслари билан ишлаш бўлими.\nАхборот ресурс маркази (АРМ) умумий китоб фонди 18395 номда, 326208 нусхани ташкил этади. Шундан дарсликлар 3065 (16,6 %) номда 69768 (21,3%) нусха, ўқув қўлланмалар 2964 (16,1%) номда 72011 (22%) нусха, бадиий адабиётлар 3598 (19,5%) номда 46491 (14,2%) нусха, илмий адабиётлар 3890 (21,1%) номда 65994 (20,2%) нусха, бошқа адабиётлар 3976 (21,6%) номда 66760 (20,4%) нусха, хорижий адабиётлар 902 (4%) номда 5184 (1,5%) нусхани ташкил қилади.\nТўлиқ матнли электрон-ресурслар 20075 номда мавжуд бўлиб, улардан дарсликлар 4015 та, ўқув қўлланмалар 3037 та, илмий адабиётлар 3156 та, бадиий адабиётлар 4121 та, бошқа адабиётлар 5374 та, хорижий адабиётлар 372 тани ташкил этади.\nҚарши давлат университетининг ахборот ресурс маркази 2021 йилдан бошлаб ўзининг вэб-сайтига qdu-arm.uz эга бўлди ва ҳозирда янада такомиллаштириш ишлари олиб борилмоқда. Ҳозирда вэб-сайтга фондаги барча китоб ва уларнинг электрон нусхалари жойланмоқда. Ҳозирга қадар фонддаги адабиётларнинг 43.6% qdu-arm.uz сайтига киритилди. Келажакда вэб-сайт орқали талабаларни ахборот-ресурс марказига обуна бўлиши ва ҳар бир талаба ҳақидаги маълумотларнинг сақланиши ҳамда бошқа кўплаб имкониятларга эга бўлиши кўзда тутилган. Ушбу вэб-сайт тармоғи орқали профессор-ўқитувчилар, ходимлар ва талабалар электрон кутубхонадан керакли адабиётларни қидириш, тўлиқ матнли электрон китобларни кўчириб олиш имконияти мавжуд.\n2021 йил давомида 81 номда 1081 нусхадаги янги адабиётлар харид қилинган. Шундан: ўқув қўлланма 7 номда, 565 нусхада; илмий адабиёт 3 номда, 21 нусхада; бадиий адабиётлар 67 номда, 484 нусхада адабиётлар, бошқалар 4 номда, 11 нусхада олинган.\n2021 йилда Республикада чоп этилган 63 номда 216 нусхада вақтли матбуот нашрларига обуна бўлинган. Шундан журнал 37 номда, 96 нусхада, газета 26 номда 120 нусхани ташкил этади.\nАРМда 2 та қироатхонада 190 та ўрин мавжуд.\nАРМнинг 4 та компьютер синфида 125 та компьютер жамланмалари мавжуд бўлиб ва барчаси тўлиқ интернет тармоғига уланган.\nЗиёнет ахборот таълим тармоғи манбаларидан фойдаланиш имкони яратилган ва миллий маънавий-ахлоқий қадриятларни кенг тарғиб қилиш ва халқнинг маданий-тарихий меросидан баҳраманд бўлишни таъминлаш, маънавий бой ва уйғун камол топган шахснинг ижодий ўсиши учун китоб фондлари, маълумотларнинг электрон базалари, Интернет ресурслари орқали зарур даражадаги хизматлар кўрсатилмоқда.


Космин Олариу: “Ал-Аҳли” гуруҳдан чиқишга ҳақли\n8 май, 2017, 19:53\nОЧЛ–2017 турнири “А” гуруҳи 6-туридан ўрин олган “Ал-Аҳли” – “Локомотив” учрашуви олдидан ташкил этилган мМатбуот анжуманининг иккинчи қисмида "Ал Аҳли" бош мураббийи Козмин Олариу ва дарвозабон Мажид Насир саволларга жавоб қайтаришди.\n“Муҳим бир паллада турибмиз. Эртанги ўйин қандай ўтишини билмадим-у, лекин биз гуруҳдан чиқишга ҳақлимиз. Буни аввалги ўйинларда ҳам исботладик. Мен футболчиларимга ишонаман, улар кейинги босқич масаласини ҳал эта олишади. Ҳозирча 8 очко тўпладик, икки йил олдин ҳам шунча очко тўплаб гуруҳдан чиққандик. Лекин бу йил нима бўлишини билмайман.\nЎйлайманки, бизда гол уриш имконият бўлади ва бундан фойдаланамиз. Тошкентдаги баҳсда яхши ҳракат қила олмагандик. У ерда ўйинни 1:0дан бошлаб, қолаверса Асамоа Гьян жароҳат олиб майдонни тарк этганди. Лекин эртага бундай бўлмайди деб умид қиламан.\nОхирги учта ўйинни дуранг билан якунладик. Нима учун? Чунки биз охирги уч ўйинда уч очкони қўлга киритишни хоҳлагандик ва буни уддаладик. Албатта, бу ҳазил”, – деди Козмин Олариу.\n“Ўз мухлисларимиз қаршисида ютқазиб қўйишни хоҳламаймиз. Мақсадимиз - эртага ижобий натижа қайд этиб, кейинги босқичга чиқиш”, – деди Мажид Насир.


2019 йилнинг 1-3 ноябрь кунлари Туркиянинг Истанбул шаҳрида жойлашган Ибн Халдун университетида “Саҳиҳ ал-Бухорий”: анъанавий ва замонавий ёндашувлар” номли халқаро симпозиум бўлиб ўтади.\nМазкур илмий анжуман “Саҳиҳ ал-Бухорий” асарида бобларнинг номланиши, муаллақлар, такрорий ҳадислар, ҳадис олишдаги шартлар, бир матнни бошқасидан ажратиш методологияси, қўлёзмалардаги фарқлар, матн билан боғлиқ изланишлар, шунингдек асарга қаратилган танқидларни тадқиқ этишни мақсад қилган.\nСимпозиумда “Саҳиҳ ал-Бухорий”нинг тарихи ва ундаги методология, асардаги ҳадислар, “Саҳиҳ ал-Бухорий”га ёзилган шарҳлар, “Саҳиҳ ал-Бухорий” ва Ислом тамаддуни, “Саҳиҳ ал-Бухорий”га билдирилган танқидлар мавзулари кўриб чиқилади.\nАзон интернет нашрининг маълум қилишича, симпозиумда маъруза қилиш учун аввал ўрганиб чиқилмаган мавзуларга устунлик берилади. Симпозиумда қатнашиш учун 2019 йилнинг 10 мартига қадар маълумотнома (резюмеларни) топшириш талаб қилинади.\n“Саҳиҳ ал-Бухорий” халқаро симпозиумини ўтказиш муддатлари:\nТезисларни (маърузалар) қабул қилишнинг сўнгги муддати: 2019 йил 10 апрель\nҲужжатларни топшириш муддати: 2019 йил 30 июль\nҚабул қилинган маърузаларни эълон қилиш санаси: 2019 йил 5 сентябрь\nХалқаро Симпозиумни ўтказиш санаси: 2019 йил 1-3 ноябрь\nСимпозиум ҳақида тўлиқ маълумот қуйидаги сайтда инглиз, турк ва араб тилларида мавжуд: www.meeting.ihu.edu.tr\nОрадан йигирма йил ўтгандан сўнг Маъмун халифалик мансабини эгаллади. Унинг биринчи қилган иши устозини ўз ҳузурига чорлаш бўлди. Устози келгач, ундан: “Болалигимда мени нега урган эдингиз?” деб сўради. Устози табассум қилди ва: “Ҳалиям унутмадингми?” деб сўради. Маъмун: “Аллоҳга қасамки, унутмадим”, деб жавоб берди.\nШунда устоз Маъмунга: “Мазлум зулмни унутмаслигини билишинг учун шундай қилгандим. Ҳеч кимга зулм қилма! Зулм мазлумнинг қалбидаги олов бўлиб, йиллар ўтса ҳам ўчмайди. Бандаларнинг бандаларга қилган зулмлари эскирмайди, чиримайди. Агар мазлум золимни кечирмаса, Аллоҳ золимга жавоб қайтариш пайтини, муносиб вақтда ва муносиб жойда ҳукм қилишни белгилаб қўяди” деди.\nМаъмун устозидан кўп йиллар давомида илм олди. Аммо устози билан кўришган пайтда, ундан олган илмларини эмас, балки бир марта олган тарсакисини эслади.\nҲа, азизлар, зулм эсдан чиқмайдиган нарса. Шунинг учун одамларга зулм қилишдан, адолатсизлик қилишдан эҳтиёт бўлайлик!\nАллоҳ таоло барчамизни зулм қилишдан ва зулм кўришдан асрасин!


Э-Э-ЭЙ, ОДАМЛАР! БЕКАТ БЕКОРГА ҚЎЙИЛМАГАН! - ANDIJONNOMA.UZ\nШаҳримиз кўчаларини тўлдириб узоғимизни яқин қилаётган янги автобуслар қатновиданвилоятимиз аҳли хурсанд. "Қандай яхши, ҳамёнбоп, салқингина кетяпмиз!" дегувчилар кўп. Ўзим ҳам талабалик даврларимниэслаб, гўёки пойтахт кўчаларига тушиб қолгандек ҳис қиляпман. Жажжи болакайларнинг "аяжон, катта автобусгачиқайлик" деган хархашаларини айтмайсизми?\nАйни кунларда 1, 394 йўналишларига 30 та автобус хизмат қилмоқда. Яқин кунларда келиши кутилаётган 25-30 тасини 14 (222) ҳамда 75 йўналишларига қўйиш режалаштирилган. Буларнинг барчаси аҳоли манфаатини кўзлаб қилинаётган ишлардир. 3-4 минг ўрнига 1 минг сўм билан манзилга етиб олиш яхши-да. Ёши улуғларимиз айтганидек, жамғарилган пул чўнтакни чақмайди.\nАммо ишга, ўқишга шошиб турган пайт ҳар ўн метрга тўхтайвериши зериктириб юбораркан. Бекатда чиқариб-туширсангиз бўлмайдими, деган саволга деярли барча ҳайдовчи битта жавобни берди:\n– Қўл кўтарганда тўхтамасак, устимиздан арз қилишяпти.\nВилоят транспорт бошқармасининг маълумотига кўра, Президент порталига икки кун давомида 150 та айни шу мазмундаги мурожаат келиб тушган. Сўз эркинлиги бу тўғри келган гапни моҳиятини ўйламай, вилоят, республика даражасигача кўтариш мумкин дегани эмас-да.Аввало, ўзимизнинг хатти-ҳаракатларимизни таҳлил қилсак, нур устига аъло нур бўларди.\nШу ўринда йўловчи маданияти масаласи ўртага ташланади. Аксар одамлар эринчоқ, дангаса бўлиб кетганми, бораётган манзилининг эшиги тагига тушишни хоҳлайди. Ўзим ҳам Янги бозордан "Ўзбекинвест" бекатигача кўп келаман. Кузатганим, Навоий шоҳкўчасида жойлашган босмахона атрофида юмуши бор йўловчи 24-умумтаълим мактаби олдидаги бекатда тушай демайди. Жамоат транспорти ҳайдовчиси уни айтганжойида тушириб кетишга мажбурдай гўё.\n– Босқичма-босқич бу муаммони бартараф этишни кўзлаяпмиз, – дейди вилоят транспорт бошқармасининг автомобиль транспортини ривожлантириш бўлими бошлиғи Акмал Асронов. – Ҳайдовчиларга ҳам йўловчиларни тез-тез огоҳлантириб туришларини айтяпмиз. Кўпчилик йўналишдаги "Дамас"ларга хоҳлаган жойидан чиқиб-тушишга ўрганган. Бекатлар бўйлаб ҳаракатланиш қоидаси йўналишдаги барча транспорт воситалари учун бирдай бўлишига қарамай, улардаги рақобат йўловчилар оёғининг тагига тўхташни сингдириб юборган.Секин-асталик билан бу "қолип"ни бузиш вақти келди.\nЙил якунига қадар янги катта автобуслар сонини 80 тага етказмоқчимиз. 40 дона микроавтобусларни олиб келишни режалаштиряпмиз. Шунда фуқароларимизга янада қулай бўлади. Улар ҳам йўловчилик маданиятини унутмасалар бўлгани.\nЎрганишлар давомида аҳоли томонидан бекатлар етарли эмас, деган муаммолар ҳам кўтарилди.Бошқарма мутахассисининг айтишича, шаҳар ҳудудидааҳолининг тўпланиш эҳтиёжларидан келиб чиқиб 350 метрдан 1 километргача масофага бекатлар ўрнатилади.\nАтрофга боқинг. Қай гўшага қараманг, йўлнинг икки четида кўркамбинолар, иншоотлар қад ростлаётганлиги, кўчалар обод бўлаётганлигини кўриб кўзингиз қувнайди. Бироқ...келинг, ҳар ким ислоҳотни ўзидан бошласин. Э-э-эй, одамлар! Бекат бекорга қўйилмаган!


Океандаги ҳаёт: акванавтларнинг сув ости уйларидаги ҳар куни\n13:48 / 08.06.2017\nҲар йили 8 июль куни нишонланадиган Жаҳон океанлар куни жамоатчилик эътиборини океанлар муаммосига қаратиш мақсадида таъсис этилган. Улар инсоннинг хўжалик фаолиятидан жиддий зарар кўрмоқда. Футуролог олимлар инсониятнинг катта қисми океанларга кўчиб ўтишини истисто этмаяпти, сабаби улар Ер юзасининг 71 фоизини қамраб олган. Бу ғоя инсон учун сув остида уй яратиш устида ишлаётган муҳандисларга ҳам тинчлик бермай келмоқда.\n"Диоген" сув ости уйи\nСув ости уйларининг катта қисми 60-70-йилларда Жак Ив Кусто фаолияти сабаб пайдо бўлган, айнан у дунёдаги илк сув ости уйи - "Диоген"ни яратган (у катта бочкага ўхшаш бўлган). Бу уй Марсель бандаргоҳида 1962 йилнинг сентябрида 10 метрлик чуқурликда ўрнатилган. Кейинчалик (1965 й.) Кусто Ўрта Ер денгизида 100 метрлик чуқурликка "Преконтинент-3" лабораториясини жойлаштирди.\nОкеанларда яшаш ғоясига катта қизиқиш билдирган АҚШ, Англия, ГФР, Болгария, Чехословакия, Польша ва собиқ Иттифоқда ҳам сув ости уйлари ҳамда лабораторияларни қура бошлашган.\nЛенинград гидрометеорология институтининг сув ости тадқиқотлар\nлабораторияси ходимлари "Садко-2" қурилмасини сув остига туширишмоқда\nСобиқ Иттифоқда шундай уйлардан учтаси қурилган: "Ихтиандр" – 1966 йилда Донецк шаҳрилик аквалангчилар қуришган; "Садко" – Ленинград гидрометеорология институтининг сув ости уйи; ҳамда "Черномор" – лойиҳа П.П.Ширшов номидаги океаншунослик институти томонидан амалга оширилган.\nБу уйларда ўтказилган тадқиқотларда маълум бўлишича, океанда ҳаёт кечириш мумкин. Бироқ у ўзига хос бўлиб, қатор муҳим муаммоларни ҳал этишни талаб қилади.\nБиринчидан, сунъий атмосферани яратиш талаб қилинади. Сув ости уйларида одатда икки ёки уч газ аралашмасидан бўлган атмосфера қўлланган. Вариантлардан бири – азотни гелий билан алмаштириш (бу кессон касаллиги ва азотдан маст бўлиб қолмаслик мақсадида қилинади, сабаби атмосфера босимининг ортганида шундай ҳолат юз беради) ҳамда 2 фоиз кислород қўшиш, бошқа вариант - аралаштириш: 4 фоиз кислородни, 16 фоиз азотни ва 80 фоиз гелийни. Мураккаблик шундаки, бу таркибни аниқликда ушлаб туриш бир қадар қийин.\nИккинчидан, маълум бўлишича, инсон гелийли атмосферада қаттиқ музлай бошлайди. Гелий азотга қараганда кўпроқ иссиқлик ўтказади, ҳамда киши совуқни ҳис этмаслиги учун уйдаги ҳарорат Цельсий бўйича 28 дан 38 даражагача бўлиши керак. Қизиқки, бундай атмосферада ҳеч қандай ҳаракат қилмай ўтирган киши жуда исиб кетади, бироқ нимадир қилишни бошласа, дарҳол совуқни сезади.\nЯна бир жиҳат – гелийли атмосферада овоз хусусиятларининг ўзгариши. Ҳаммамиз биламиз, гелийли ҳаво шарчасининг ичидагини ютсак "Дональд Дак" эффекти келиб чиқади – бунда инсон овози товушлари Уолт Дисней мультфильмидаги ўрдакча ғағиллашига ўхшаб кетади. Тасаввур қилинг, ҳар доим шундай оҳангда гапирасиз. Бундан ташқари, акванавтлар нафақат бир-бирларининг овозини ёмон танийди, балки айтилаётган сўзларни ҳам тушунишмайди.\nЯна бир муаммо нимадир рўй берса, океан юзасига тезлик билан кўтарилиш имкониятининг йўқлигида. Океан тубида сайрга чиққан акванавт ўзининг сув ости уйига албатта қайтиши керак, - юзага йўл унинг учун ёпиқ. Қандайдир муаммога дуч келган инсонга вақтида ёрдам кўрсатиш учун, сув ости уйдагилар у уйни нима мақсадда ва қандай вазифа билан тарк этгани, унинг қурилмасидаги баллонларда ҳаво олиш қоришмаси миқдорини аниқ билишлари керак бўлади… Бу босимни тезлик билан бир меъёрга келтириш муаммоси билан боғлиқ, сабаби бундай ҳолат фақатгина уй ва қуруқлик ўртасида оралиқ ҳалқа бўлиб хизмат қилувчи барокамерада мавжуддир.\n"Jules Undersea Lodge" меҳмонхонаси\nБироқ ҳақиқий акванавт-романтикларга бундай кичик нарсалар муаммо эмас, дея аниқлик киритади Россия фанлар академиясининг тиббий-биологик муаммолар институтининг экстремал шароитларда инсон физиологияси бўлими мудири Александр Суворов:\n"Мен ҳозирги пайтда ягона бўлиб турган ишлаётган Флоридадаги сув ости уйида 9 кун яшадим, - у "Jules Undersea Lodge" деб аталади. Сув ости лабораторияси у ерда 7 метрлик чуқурликда, меҳмонхона эса – 5 метрлик чуқурликда жойлашган. Жуда қизиқ, ажойиб таассуротлар. Бироқ ҳаттоки ушбу унчалик чуқур бўлмаган жойдан сўнг ҳам қуруқликка жиддий муаммоларсиз чиқиш учун барокамерада 3 соатлик декомпрессия керак бўлади. Бироқ, кишилар океанларда яшамаслиги учун жиддий тўсиқларни кўрмаяпман. Ўйлашимча, бундай меҳмонхоналар яқин орада қурилади".\nҲақиқатдан ҳам, бундай лойиҳалар доимий равишда таклиф этилмоқда, уларнинг қурилиши ҳақида маълумотлар берилмоқда ва ҳаттоки меҳмонхона хоналари банд қилинмоқда. Эҳтимол, яқинда Жаҳон океанлари кунини ҳақиқий сув ости уйида кутиб олиш имконияти пайдо бўлади.\nмеҳмонхона кема океан


Лукашенко Беларусда яратилган Tesla «қотили» билан танишди (видео) » Ўзбекистон янгиликлари – Zamin.uz\n, 02 2020, 00:23\nЛукашенко Беларусда яратилган Tesla «қотили» билан танишди (видео)\n07 мая, 23:47 2 151 Технология\nБеларусь президенти Александр Лукашенко Миллий Фанлар академиясида кўргазмага қўйилган маҳаллий шароитда ишлаб чиқарилган электрокарлар билан танишди. Кўплаб моделлар орасидан «родстер» кузовида яратилган икки ўриндиқли электромобиль ҳам ўрин олган бўлиб, лойиҳа муаллифлари уни Tesla’га рақобатчи бўлиши мумкинлигини айтмоқда, деб хабар беради Autorambler.\nҲозирча мазкур моделнинг фақатгина шассиси ва кузов эскизлари тақдим этилган. Беларусь автомобиль саноатининг мазкур янгилиги Tesla’ни динамик кўрсаткичлар бўйича ортда қолдириши ваъда қилинмоқда. Лойиҳа муаллифларининг сўзларига кўра, орқа узатмали электрокар соатига 170 км/соат тезликка қадар ҳаракатланиши мумкин. Машина бир марта қувватланиш орқали 270 километр масофани босиб ўта олади.\nЛукашенко электробус, электровелосипедлар, электросамокат ва скутерлар каби бошқа ихтиролар билан ҳам танишиб, уларнинг дизайнини такомиллаштириш бўйича маслаҳатлар берган ва айрим моделларни синаб кўришни ваъда қилган.\nШунингдек, кўргазмада «МАЗ» электрокари, муз қуйиш машинаси, яна бир неча электрокарлар прототипи, қувватлантириш станциялари ва келажак моделлар учун аккумуляторлар намойиш этилди. Президент мамлакатнинг муз ареналари учун бир неча электротехника нусхаларини буюртма қилишини таъкидлаб ўтган.\nЭслатиб ўтамиз, Беларусь президентининг автопаркидан Tesla S P100D модели ҳам ўрин олган. Аввалроқ Лукашенко ушбу автомобилни Tesla раҳбари Илон Маскнинг шахсан ўзи совға қилганини билдирганди. Америкалик бизнесмен эса ўз навбатида ушбу баёнотни рад этган.\nTesla ўқ ўтмайдиган электропикапини намойиш этди (фото, видео) 22 ноя, 17:08\nTesla компанияси энг янги электромобилини тақдим этди (видео) 15 мар, 22:12\nФилиппинликлар кузови бамбукдан ясалган электромотоциклни яратди (видео) 04 апр, 18:53\nTesla Хитойда завод қуради 10 апр, 13:43\nSamsung Tesla электромобиллари учун микрочиплар етказиб беради 11 дек, 11:00